Cенсация: Эрдўған Туркия ўз автомобилини яратишини ва фазога чиқишини истамоқда, мамлакатни ким исломлаштиради? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n11:25 - Cенсация: Эрдўған Туркия ўз автомобилини яратишини ва фазога чиқишини истамоқда, мамлакатни ким исломлаштиради?\n“Ҳаракат” Агентлиги йиллардан бери ҳозир Туркияда ҳокимятда бўлган бўлган Президент Ражаб Эрдўған ва унинг исломчи-фанатик Адолат ва Тараққиёт Партиясининг асосий мақсади мамлактни исломлаштириш эканлиги, мамлакатни исломлаштириш эса ўрта асрлага кетиш бўлиб, бу йўл Туркиянинг парчаланиб кетишига йўл очишини, Турк Дунёси тушунчаси энг камида ҳозирги авлод учун маъносини йўқотишини урғулаб келмоқда. Бунинг олдини олиш учун Турк Дунёси давлатларининг раҳбарлари Эрдўғонга таъсир кўрсатиб, уни бу йўлдан қайтаришга ҳаракат қилишлари кераклигини, Турк Дунёсидаги демократ кучлар Туркияда ислом фанатикларига қарши турган отатуркчиларни қўллаб-қувватлашлари кераклигини ҳам айтиб келмоқдамиз.\nКечагина сайтимизда эълон қилинган “Туркиянинг сиёсий саҳнасида катта ўзгаришлар бўлиши, мамлакатни исломлаштириш тўхтатилиши мумкин” сарлавҳали хабаримизда Туркияда ўтказилган сўровномалардан бирининг натижаларига асосланиб, ислом фанатикларини қўллаб-қувватловчилар камайиш тенденцияси кўринаётганга ўхшаётганини мамнуният билан билдирган эдик.\nШу кунларда Туркияда тарқатилаётган бошқа баъзи хабарлардан ҳам мамлакатни исломлаштириш ғояси объектив равишда ўлимга маҳкумлигини кўрабилиш муҳимдир. Биз қуйидаги иккита хабарни кўзда тутмоқдамиз.\nБиринчиси. Ражаб Эрдўған шу кунларда Туркия ҳалигача ўз автомобилини яратмаганини танқид қилиб, 2019 йилда шундай автомобилни ишлаб чиқаришни бошлаш ҳақида буйруқ берди. Ғарб двигатель билан ишлайдиган аравалар чиқаришга бошлаганига 2 аср бўлгани, сўнги бир асрда дунё автомобиллар билан тўлатиб ташланганини ҳисобга олсак, ҳозир Туркия ўз автомобилини яратиши ҳеч гап эмас. Аммо, бунидай иш мавжуд автомобилардан нусҳа олишдан бошқа нарса бўлмайди.\nИккинчиси. Кеча Ражаб Эрдўған ўзининг Анқарадаги президентлик саройида фазовий ракеталар ва кемалар яратиш билан шуғулланадиган АҚШнинг машҳур хусусий Space X компаниясининг яратувчиси ва раҳбари, тадбиркор Илон Маск билан учрашди. Туркиянинг Саноат ва Технолиялар Вазир Фарук Ўзли ҳамда ва Транспорт, Денгизчилик ва Алоқа Вазири Аҳмат Арслон ҳам иштирок этган бу учрашув ҳақида, учрашв бўлганидан ташқари, ҳеч қандай хабар берилмади. Аммо, тахмин қилиш мумкинки, Ражаб Эрдўған бу соҳада ҳам Туркияда янги ишлар бошлаш ниятида.\nМаълумки, минг йилдан ошиқ даврда айнан Ислом дини илм-фан ва технологияларнинг ривожланишига ҳеч қандай бўл бермаган. Бунинг энг ёрқин мисоли – Мирзо Улуғбекни айнан Ислом уламолари ўз ўғлига ўлдиртирганлари ва у яратган расадхонани буздириб ташлаш билан ҳам чекланмасдан, унинг борлигини ҳам унуттирганларидир.\nСўнги асрда ўзини аввал нурчилар, энди фатхулла-гуленчлар деб айтаётган оқимнинг лидерлари илм-фан ва технолияларни ривожлантириш, Ғарбг, яъни кофирлар яратган нарсаларни ҳаромий деб ҳисобламасдан, улардан фойдаланиш кераклигини гапирбошладилар. Уларнинг асл мақсади – илм-фан ва замонавий технология ютуқлари ёрдамида Ғарбни йўқ қилиш ва Халифалик яратиш.\nҲозир Фатхулла Гуленнинг бош душмани бўлса ҳам, аслида унинг ўқувчиси бўлган Ражаб Эдўған фатхулла-гуленчилар йўлидан кетаётгани табиийдир.\nҲамма гап шундаки, илм-фан ва техогологиялани ривожлантириш йўлидан кетиб ўрта асрларнинг Халифалигига етиб бориб бўлмайди. Чунки, илм-фан ва технологияларнинг ривожланиши маълум нуқтага чиққач, орқага қайтиб бўлмайдиган ҳолга келинади ва Ислом дини дунёвий/секуляризм принципини қабул қилишга мажбур бўлади. Демак, бундай нарсаларни тушунмайдиган ислом фанатиклари ҳозир ўзлари истамаган ҳолда илм-фан ва технологияларни ривожлантириш билан машғул бўлсалар, давлатни исломлаштириш билан шуғулланишга вақтлари қолмайди.


Шу мақсадда Қорақалпоғистон Республикаси судлари раҳбарияти ва судьялари томонидан туманларда сайёр қабуллар ўтказиш бўйича алоҳида дастур ишлаб чиқилган бўлиб, ушбу дастур ижросини таъминлаш мақсадида сайёр қабуллар ўтказиб келинмоқда.\nЖорий йилнинг 31 май куни Қорақалпоғистон Республикаси жиноят ишлари бўйича судининг раиси Г.Базарбаева ва Қорақалпоғистон Республикаси маъмурий суди раиси А.Адилов ҳамда туман суди раислари томонидан Хўжайли туманидаги 5-сонли Мусиқа мактабининг биносида очиқ сайёр қабул ўтказилди.\nЎтказилган сайёр қабулда аҳолининг жиноий, фуқаролик ва маъмурий судларга оид мурожаатлари тингланди.\nСайёр қабул давомида 16 нафар фуқаронинг мурожаати тингланиб, ҳуқуқий тушунтиришлар берилди.\nАксарият мурожаатлар ижроси Ўзбекистон Республикаси Президентининг Қорақалпоғистон Республикаси Хўжайли туманидаги Халқ қабулхонаси ва ҳудуднинг сектор раҳбарлари томонидан назоратга олинди.\nҚорақалпоғистон Республикаси суди


Камондан отиш федерациясига янги раис сайланди. Собиқ раҳбар ҳурмат билан кузатиб қўйилди\n17:33 / 05.10.2018\nБугун, 5 октябрь куни Тошкентдаги «Миллий» стадионининг анжуманлар залида Ўзбекистон камондан отиш федерациясининг навбатдан ташқари ҳисобот-сайлов конференцияси бўлиб ўтди. Унда Ўзбекистон Миллий олимпия қўмитаси мутасаддилари, камондан отиш федерацияси ходимлари, вилоятнинг федерация бўлими вакиллари, спортчи ва мураббийлар, шунингдек, оммавий ахборот воситалари вакиллари иштирок этди, деб хабар беради МОҚ матбуот хизмати.\nЙиғилишни Ўзбекистон Миллий олимпия қўмитаси Президенти маслаҳатчиси Комилжон Худойберганов олиб борди. Конференция давомида бунгача эришилган ютуқлар, қўлга киритилган муваффақиятлар учун федерациянинг аввалги раиси Жамолиддин Бобохоновнинг хизматлари алоҳида қайд этилди ва миннатдорчилик рамзи сифатида унга зарбоф чопон кийдирилди.\nЖамолиддин Бобохонов (чапда)\nСир эмаски, камондан отиш бўйича Ўзбекистон жаҳонда етакчи мамлакатлар қаторида эътироф этилмайди. Аммо, янги раҳбарият келажакда спортнинг ушбу турини ривожлантириш ва оммалаштиришни мақсад қилган.\n“Асосий мақсадимиз давлатимиз раҳбари томонидан спорт йўналиши бўйича қўйилган вазифаларни бажаришдир. Келажакда янгидан-янги марраларни забт этамиз. Насиб қилса, Токио-2020 Олимпия ўйинларига нафакат лицензия қўлга киритамиз, балки унда медаллар учун ҳам ҳаракат қиламиз”, – деди федерациянинг янги раиси Отабек Имомов.\nЭслатиб ўтамиз, ўтган ҳафтада Ўзбекистон каратэ Миллий федерациясига, кеча эса Ўзбекистон таэквондо WTF ассоциациясига янги раҳбарлар сайланган эди. Бугунги сайловлардан фарқли ўлароқ, улар ҳақида берилган расмий маълумотларда собиқ раҳбар номи тилга олинмаган эди.\n11:35 / 09.04.2022\n“Ўзбекистонга автобусда олиб келинган камон” — ўзбекистонлик камончи-спортчилар Паралимпия ўйинларида қатнашмоқчи\n08:18 / 19.06.2021\nКамондан отишни оммалаштириш чора-тадбирлари белгиланди\n15:58 / 27.10.2019\nЎзбекистон каратэ ва камондан отиш терма жамоалари учун бадиий-меҳмондорчилик тадбири ўтказилди


10 ИМКОНИЯТДАН 9 ОЛТИН МЕДАЛЬ - Ўзбекистон овози газетаси\n10 ИМКОНИЯТДАН 9 ОЛТИН МЕДАЛЬ\nПойтахтимиздаги «Ўзбекистон» спорт мажмуасида Осиё чемпионати якунига етди. Илгари хабар қилганимиздек, финал жангларининг биринчи куни 4 нафар боксчимиз рингга чиқиб, барчаси ғалаба қозонган эди. Финал ўйинларининг иккинчи куни 5 нафар боксчимиз чемпионлик учун жангга чиқиб, уларнинг ҳар бири юксак маҳорат намойиш этиб, Осиё чемпиони бўлди. Шундай қилиб, мусобақада қатнашган 10 нафар боксчимиздан 9 нафари олтин медални қўлга киритди. Боксчиларимиз бу ёрқин ғалаба билан Хотира ва қадрлаш кунини муносиб кутиб олишди. Ўзбекистон спорти юксалиб бораётганини яна бир бор намойиш этишди.\nБарча мухлислар маҳоратли боксчимиз Ҳасанбой Дўсматов (-49 кг.) рингга чиқишини ҳаяжон билан кутаётганди. У рақиби мўғулистонлик Ган Эрдене Ганхуянг билан бўлган учрашувда ишончли ҳаракат қилиб, ғалабани қўлга киритди. Рио Олимпиадаси олтин медали совриндори ҳисобланган ҳамюртимиз кетма-кет иккинчи маротаба Осиё чемпиони унвонига сазовор бўлди.\n-52 кг. вазн тоифасида Осиё чемпионатида қатнашган боксчимиз Жасурбек Латиповфиналдаги жангида Жанубий Корея вакили Ин Кю Ким устидан ғалаба қозонди.\nИқболжон Холдоров (-64 кг.) Мўғулистон терма жамоаси аъзоси Чинзориг Батарсухга қарши бўлиб ўтган жангда рақибидан устунлигига ҳеч кимда шубҳа қолдирмади.\nБоксчимиз Шаҳрам Ғиёсовнинг (-69 кг.) финал жангини барчамиз алоҳида қизиқиш ва ҳаяжон билан кутгандик. Юртдошимиз қозоғистонлик таниқли боксчи Аблаихон Жусупов устидан ишончли ғалабага эришди.\nЭнг оғир вазнли боксчилар ўртасида рингга кўтарилган Баҳодир Жалолов финалда Қозоғистон вакили Қамишбек Конкабаевни мағлубиятга учратди.\nМусобақа якунларига кўра, ўзбекистонлик чарм қўлқоп устаси Ҳасанбой Дўстматов мусобақанинг энг яхши боксчиси, деб топилди. Унга қитъанинг энг яхши боксчиси учун бериладиган мукофотни Осиё бокс конфедерацияси президенти Серик Қонақбаев топширди.\nМаълумот учун айтиш керакки, Ўзбекистон терма жамоаси Осиё чемпионатида 10 та имкониятдан 9 та олтин медални қўлга киритиб, қитъа чемпионати тарихида ўзига хос рекорд ўрнатди.\nШу кунгача Осиё чемпионатларида икки марта Жанубий Корея терма жамоаси (1965 йил Сеулда, 1987 йил Қувайтда) 8 та олтин медалга эга бўлган эди. Ўзбекистон Осиё рекордини янгилаган ҳолда жорий йилнинг 23 август — 4 сентябрь кунлари Германиянинг Гамбург шаҳрида бўлиб ўтадиган жаҳон чемпионатида тўлиқ таркиб билан иштирок этиш ҳуқуқига эга бўлди.\nОсиё чемпионатида Ўзбекистон терма жамоаси — биринчи (9 та олтин медаль), Қозоғистон вакиллари — иккинчи (1 олтин, 3 та кумуш ва 4 бронза), Ҳиндистон ва Мўғулистон терма жамоалари эса учинчи ўриндан жой олишди (2 тадан кумуш ва биттадан бронза медаль).


Ўзбекистон статистикаси ишсизлар сони 5,2 фоиздан ошмаслигини иддао қилди\n13 май 2021, Тошкент вақти: 20:39\nМосквада фаррошлик қилаётган мардикорлар.\nЎзбекистон Статистика қўмитаси тарқатган маълумотда айтилишича, 2014 йилнинг январь-июнь ойларида меҳнатга яроқли аҳолининг бандлик даражаси 94,8 фоизни ташкил этди.\nСтатистика қўмитаси бу билан Ўзбекистонда ишсизлар даражаси 2013 йилнинг шу даврига нисбатан 4,3 минг кишига камайганини ва мамлакатдаги ишсизлик даражаси 5,2 фоиз эканини иддао қилмоқда.\nСтатистика маълумотларига ишонилса, Ўзбекистонда ишга яроқли аҳоли сони умумий аҳоли сонининг 43,8 фоизини ташкил қилади. Ишга яроқли аҳолининг 81,2 фоизи нодавлат секторида иш билан таминланган.\nАйни пайтда мустақил таҳлилчилар Ўзбекистон аҳолисининг камида беш миллиони ишсизлик ва ойликнинг озлиги боис ватанларини тарк этиб, Россия ҳамда бошқа хориж давлатларида мардикорлик қилаётганини айтиб келадилар.


Шанхайда дунёдаги энг катта планетарий очилди (фото) | Qalampir.uz\nШанхайда дунёдаги энг катта планетарий очилди (фото)\nОлам\t18 Июль 2021 13:08 6250\nХитойнинг Шанхай шаҳрида дунёдаги энг йирик планетарий очилди. У бугун, 18 июлдан бошлаб, меҳмонларни қабул қила бошлади.\nТаъкидланишича, ушбу музейнинг очилиши шаҳарликлар орасида катта шов-шувга сабаб бўлган. Бугун эрталабдан мажмуа атрофида катта навбат пайдо бўлган. Ичкарига эса фақат олдиндан сотиб олинган чипта билан кириш мумкин эди.\nМаълумотларга кўра, бугун, 18 июль куни планетарийга 6 мингга яқин одам ташриф буюрган.\nҚурилиши 2016 йил ноябрь ойида бошланган мажмуа Шанхайнинг Пудун туманидаги Линьган эркин савдо зонасида жойлашган. Асосий бинонинг умумий майдони 38 минг квадрат метрни ташкил этади. Қўшни иншоотларга эга мажмуа 58,6 минг квадрат метр майдонда жойлашган.\nПланетарий асосий бино ва бир қатор ёрдамчи иншоотлардан, шу жумладан ёшлар илмий маркази ва иккита жамоат расадхонасидан иборат. Кўргазма қисмда меҳмонлар 70 га яқин турли хил метеоритларнинг парчаларини кўриши мумкин. Коллекцияга шунингдек, Исаак Ньютон, Галилео Галилей, Николай Коперник ва бошқа бир қатор олимларнинг асл асарлари киритилган.\nҚайд этилишича, планетарийнинг ўқув дастурларида маълумотларни визуализация қилиш, кенгайтирилган ҳақиқат, биометрия ва сунъий интеллект каби технологиялар кенг қўлланилади.\nТашқи томондан бу комплекс фантастик фильмлардаги катта космик кемага ўхшайди. Асосий бино атрофидаги юриш йўллари шундай жойлаштирилганки, улар галактик спирал чизиқларига ўхшайди. Планетарийни қуриш жараёнида экологик тоза материаллар ва комплекснинг ишлашини таъминлаш учун яшил технологияларнинг сўнгги ютуқларидан фойдаланилган.\nТаъкидланишича, планетарийда телескоп ҳам мавжуд бўлиб, унга Қуёш тизимини кузатиш учун барча астрономия ихлосмандлари кириши мумкин. Бундан ташқари, ундан турли илмий лойиҳаларда, шу жумладан талабалар ҳам фойдаланиши мумкин.\n04 Июль 13:26 81396\n04 Июль 16:52 54903\n05 Июль 18:02 52173\n04 Июль 22:12 46188


Ироқ билан ўйинда Шомуродов, Кримец ва Машарипов жароҳат олди. Уларнинг ҳолати қандай? » Ўзбекистон янгиликлари – Zamin.uz\nИроқ билан ўйинда Шомуродов, Кримец ва Машарипов жароҳат олди. Уларнинг ҳолати қандай?\n10 сентябрь 2019, 15:04\nКеча Иорданиянинг Амман шаҳрда Ўзбекистон - Ироқ учрашуви бўлиб ўтди. Ўйинда 0:0 ҳисоби қайд этилганидан хабарингиз бор. Мазкур баҳсда Егор Кримец, Элдор Шомуродов ва Жалолиддин Машарипов турли даражадаги жароҳатлар олишди.\nТерма жамоамиз шифокори Аброр Пирриев уларнинг ҳар бири ҳақида сайтимизга маълумот берди.\n"Егор Кримецнинг чап кўзиниг пастки қисми чуқур ёрилган. Ўйин вақтида уни тез ёрдам машинаси Аммандаги шифохонага олиб кетди. Ушбу жароҳат 4 та чок ёрдамида тикилди. Кримец ўз клуби сафида бемалол машғулотларда иштирок этаверади ва тахминан 10 кунлада чоклар олиб ташланади.\nЭлдор Шомуродов эса тиззасидан енгил жароҳат олган. Жалолиддин Машариповнинг товон болдирининг бўғини шикастланган.\nШомуродов ҳам, Машарипов ҳам даволанишни ўз клубида давом эттиради. Айтганимдек жароҳатлар оғир эмас, футболчилар ўз клубидги навбатдаги ўйинда майдонга тушишларига тўсқинлик қилмайди", - дейди Аброр Пирриев.\nТолибжон Қосимов, Амман шаҳридан\nТеглар: Шомуродов Машарипов жароҳат\nЯнгиликлар » Спорт » Ироқ билан ўйинда Шомуродов, Кримец ва Машарипов жароҳат олди. Уларнинг ҳолати қандай?\n22:48 Ўртоқлик ўйини. Ўзбекистон Ироқни енга олмади\n20:27 Ўзбекистон Шомуродовнинг дубли эвазига Сурияни таслим этди\n14:33 China Cup-2019. Ўзбекистон мусобақада учинчи ўринни эгаллади


Сурхондарëда Мирзиёев танқидидан сўнг олиб ташланган постлар қайта тикланди « Ўзбекистон Халқ Ҳаракати\n“Озодлик” радиосининг хабар беришича, Президент Шавкат Мирзиёев танқидидан сўнг ўтган йил декабрь ойида олиб ташланган Сурхондарёдаги йўл-патруль постлари қайта тикланган.\n– Кеча Узун туманига бориб келдим. Шўрчига, Деновга, Cариосиёнинг Тўполон деган жойига постларни қўйган экан. Шу учта тумандаги постларда ГАИлар машиналарни тўхтатиб текшираётганини кўрдим, дейди Фахриддин.\n– Бу тадбир пахта йиғим-теримида талон-тарожликка йўл қўймаслик ва йўл ҳаракати хавфсизлигини таъминлаш учун вақтинча муддатга ташкил қилинган. Пахта йиғим-терими тугаши билан бу постлар яна олиб ташланади, деди мулозим.\n“Ҳозирги вақтда вилоятлар ўртасида йўл-патруль постларининг эскича жойлашуви ҳаракатланиш эркинлигини чеклаб, савдо-иқтисодий муносабатлар, ички ва ташқи туризм ривожига салбий таъсир кўрсатмоқда. Ўзингиз ўйланг, бугунги кунда мамлакатимиз ҳудудида 60 дан зиёд бундай пост мавжуд. Энди тасаввур қилинг, оддий одам Хоразмдан Тошкентга машинасида бормоқчи бўлса, йўлда 17 та постдан ўтади. Фарғона водийсидан келаётган киши эса 8 та ана шундай постга дуч келади”, деган эди Шавкат Мирзиёев .


Ўзбекистон Президентининг «Янги Ўзбекистоннинг 2022–2026 йилларга мўлжалланган тараққиёт стратегияси тўғрисида»ги фармони лойиҳасида «Ўзбекистон бўйлаб саёҳат қилинг» дастури доирасида маҳаллий сайёҳлар сонини 12 миллион нафардан ошириш ҳамда республикага ташриф буюрадиган хорижлик сайёҳлар сонини 9 миллион нафарга етказиш чора-тадбирлари назарда тутилмоқда, деб хабар бермоқда «Дунё» АА.\nҚорақалпоғистон Республикаси ва Оролбўйида экотуризмни ривожлантириш бўйича алоҳида дастур ишлаб чиқилади. Бунда Мўйноқнинг янги аэропорти имкониятларидан кенг фойдаланиш назарда тутилмоқда.\n— Бугун баъзи бировлар eган-ичган овқатларини расмга олиб, уларни ижтимоий тармоқларга жойлаштиради. Бу мақтанчоқлик ва кибрга кирган бўлиб қолмайди-ми?\n— Киши ҳар бир қилган ишини ва ҳар бир гапирган гапини қиёматда ҳисоб қилиниши аниқ бўлган амалларидан деб билса, беҳуда нарсалардан ўзини тияди. Айниқса, кишини жойлаштирадиган расмлари неъматлардан маҳрум бўлганларнинг қалбига озор бериши мумкин бўлса, мутлақо одобсизлик бўлади. Бу иш бошқа тарафдан риё ва манманликка ҳам сабаб бўлади. Ҳасан Басрий: “...таоми билан мақтанадиганлар бизни мажлисларимизга яқинлашмасин”, деганлар.\n13 январь куни Имом Бухорий халқаро тадқиқот маркази Буюк Британиянинг «Ал-Фурқон» фонди билан ҳамкорлокда ислом қўлёзмалари кодикологиясига бағишланган онлайн-семинар ташкил этди, деб хабар бермоқда “Дунё” АА.\nЎзбекистоннинг Лондондаги элчихонаси кўмагида уюштирилган тадбирда Ўзбекистон Дин ишлари бўйича қўмитаси, Ислом цивилизацияси маркази, Маданий қадриятларни ўрганиш маркази, Халқаро ислом академияси, Имом Термизий ва Имом Мотуридий халқаро тадқиқотлар марказлари вакиллари ва бошқалар иштирок этдилар.\nАнжуманда «Ал-Фурқон» фонди ижрочи директори Сали Шаҳсиварий «Ўзбекистоннинг бой илмий мероси «Жаҳон ислом қўлёзмалари шарҳида» мавзусидаги тақдимот ўтказди. Унда Ўзбекистоннинг ёзма илмий мероси, исломий қўлёзмалар сақланадиган шаҳарлар ва кутубхоналар, уларнинг сони, йўналиши, ўрганилганлик даражаси, каталоглаштириш ва рақамлаштириш ҳақидаги маълумотлар ўз ифодасини топди. Сали Шаҳсиварий Ўзбекистоннинг бой илмий мероси мамлакат ҳудудининг маърифатли ислом марказларидан бири бўлганидан далолат беришини алоҳида таъкидлади.\nТадбир якунлари бўйича «Ал-Фурқон» фонди ва Ўзбекистон илмий-тадқиқот муассасалари ўртасида қўлёзмалар каталогларини ўзаро алмашиш, янги каталоглар тузиш ва уларни таржима қилиш, Ўзбекистондаги тўпламлар ҳақидаги маълумотларни фонд томонидан яратилган ислом қўлёзмаларининг жаҳон маълумотлар базасига киритиш, биргаликда тадқиқот ва тадбирлар ўтказиш, шунингдек, кодикология соҳасида тренинглар ташкил этиш бўйича келишувларга эришилди.\nМаълумот ўрнида қайд этиш жоизки, «Ал-Фурқон» фонди 1988 йилда Лондонда ташкил топган бўлиб, бутун дунёда ислом меросига оид қўлёзмаларни ўрганиш, каталоглаштириш ва сақланишини таъминлаш ушбу жамғарма фаолиятининг асосий мақсади ҳисобланади. «Ал-Фурқон» мутахассислари дунёнинг турли минтақаларида илмий-тадқиқот ишларини олиб боради. Фонд томонидан 60 дан ортиқ нашр чоп этилган. Улар, асосан, каталоглардан, шу жумладан, «Ислом қўлёзмаларининг жаҳон шарҳи» кўп жилдли китобидан иборат.\nВторник, 18 Январь 2022 00:00\nКатта жамоани лозим тутинг! (видео)\nҲайдарободдаги машҳур Салар Юнг музейи дунёдаги энг катта антиқа буюмлар ва бир кишига тегишли санъат асарлари коллекциясига эга бўлиб, ислом санъатининг эксклюзив галереясини очади.\nIslam.ru портали хабарига кўра, ушбу галерея музейнинг турли қисмларида намойиш этиладиган 2 500 ноёб исломий артефактлардан ташқари, ҳеч қачон омма олдида намойиш этилмаганлари учун ҳам жой топади. Ҳозирги кунда ислом санъатининг бу хазиналари ҳинд, Яқин Шарқ, Европа ва Узоқ Шарқ санъати коллекциялари билан турли галереяларда тарқалган.\nИслом санъатининг эксклюзив галереяси ислом санъатининг барча шаклларини бир жойда тақдим этади.\nИслом санъати галереяси анча олдин очилиши керак эди, лекин Covid-19 бу ишга ўз таъсирини ўтказди. Бироқ энди иш тезлашди ва 2022 йилнинг охирига келиб галерея очишга тайёр бўлади.\nСалар Юнг музейидаги санъат асарларининг коллекцияси жуда катта ва турли хил бўлиб, дунёдаги учта музей — Виктория ва Альберт музейи, Британия музейи (Британияда жойлашган) ва Нью-Йоркдаги Метрополитен музейи билан рақобатлаша олади.\nСтраница 1 из 1762


Бош саҳифа / Соғлиқни сақлаш / UT эксперти: Дори-дармонлар билан даволаш нимаси ...\nUT эксперти: Дори-дармонлар билан даволаш нимаси билан хавфли ёки таблеткадан қандай фойдаланиш керак?\nҚабул қилганда қандайдир хавф таҳдид солмайдиган биронта дори йўқ. Барча дориларда салбий таъсир қилувчи жиҳати бўлади, айримлари ҳатто ўлим хавфини келтириб чиқариши мумкин.Бундай ҳолат Ўзбекистон учун нечоғлик долзарб?\nБу ҳақда Тошкент педиатрия тиббиёт институтининг клиник фармакология ВОП-терапия кафедраси доценти,тиббиёт фанлари номзоди Лариса Каломцева шундай дейди.\n– Дори воситаларининг салбий таъсири муаммоси барча учун бирдай долзарб аҳамиятга эга. Айрим мамлакатларда бу ҳодиса билан боғлиқ ҳаражатлар,яъни шифохонага ётқизиш,жарроҳлик аралашуви ва махсулдорлигини йўқотиши муносабати билан дори-дармонлар воситасида даволаш баҳосидан ошиб кетади. Масалан, АҚШда дори-дармонли терапия асоратлари билан боғлиқ йиллик ҳаражатлар $70 млрдни ташкил қилади.\nДори препаратларнинг салбий таъсири асоратлари ёки дори-дармонлар билан нотўғри даволаш 100 000дан ортиқ ўлимнинг сабаби бўлди. Умуман йўл қўйиб бўлмайдиган бундай вазият, айниқса, беморни касалидан ҳалос қилиш учун даволашнинг энг замонавий юқори технологияли усуллари қўлланилганда, бемор эса нотўғри қабул қилинган дори воситаси оқибатида ҳалок бўлган ҳолатларда айниқса, кишини даҳшатга солади.\nБугунги кунда турли мамлакатлар экспертлари дори воситаларига номақбул таъсирларнинг камида 60 фоизини бартараф этиш мумкин, деган фикрдалар. Уларнинг сабаблари қуйидаги омиллар бўлиши мумкин:\nБиринчи навбатда беморнинг аҳволига қўйилган нотўғри ташҳис, иккинчидан, кераксиз дориларни ёки дориларнинг нотўғри дозасини белгилаш. Шу муносабат билан беморнинг реакциясини қўзғатиб юбориши мумкин бўлган аниқланмаган тиббий, ирсий ёки аллергик ҳолати ҳам долзарблик касб этади. Бошқа кўпроқ тарқалган сабаблар сирасига рецепт билан бериладиган дорилар билан ўзича даволаниш, дорини қабул қилиш бўйича кўрсатмаларни бажармаслик, таркиби тегишли илмий талабларга жавоб бермайдиган, стандартларга тўғри келмайдиган дорилардан, шунингдек, қалбаки препаратлардан фойдаланиш. Бир медикаментнинг бошқа дорилар билан, жумладан,халқ табобати воситалари ва айрим озиқ-овқат маҳсулотлари билан номақбул ўзаро таъсири ҳам долзарб ҳисобланади.\nДори-дармонли терапия хавфсизлиги масалалари бўйича экспертлар машҳур ҳикматларни бироз ўзгартирган ҳолда тўғри ташҳис қўйиш ва даволашнинг бош қоидасини таърифладилар: «Беморга керакли препаратни, керакли форма ва керакли дозада белгилаш лозим. Препаратни керакли йўл билан керакли вақтда бериш даркор. Бундан ташқари дори қабул қилаётган бемор организми реакцияси устидан керакли назоратни таъминлаш зарур.\nКлиник тажриба таҳлили шифокорлар даволашни белгилашда турли сабабларга кўра йўл қўядиган қатор тизимли хатоларни ажратиб олиш имконини беради. . Уларни бартараф этиш бўйича чоралар бажарилиши, беморларнинг дори-дармонлар бўйича хавфсизлиги тизимига жамланиши лозим ва унинг амалга оширилиши даволаш-профилактика муассасаси маъмуриятининг муҳим вазифасидир. Хавфсизликнинг асосий чораларини барча тиббий ходимлар таништирилиши лозим бўлган қўлланма шаклида расмийлаштирилиши мақсадга мувофиқ.\nХорижий адабиётда ва ихтисослашган вақтли матбуотда баён қилинган фактлар дори воситаларининг номақбул реакциясининг асосий сабаблари барча мамлакатлар учун бир хил, деган хулоса чиқариш имконини беради.\nУларга йўл қўймаслик учун шифокор ҳам, бемор ҳам препарат қутисидан ўрин олган мазкур доридан фойдаланиш йўриқномасига қатъий риоя этилишини таъминлашлари лозим. Тартиб – хавфсизлик кафолатидир.\nПрепаратнинг яроқлилиги назорати ва уни сақлаш қоидаларининг бузилиши ҳам аянчли оқибатларга олиб келиши мумкин.Даволовчи шифокор, хамшира ва бемор белгиланган даволаш тартибига қатъий риоя қилишлари лозим, Даволаш эса албатта бемор синчиклаб текширувдан ўтказилиши асосида амалга оширилади. Даволаш воситасини бериш дозаси ва усулидаги бузилишлар бемор саломатлиги учун хавфли бўлиши мумкин. Ёдда тутиш лозимки, беморнинг препаратни қабул қилиши – бу фақат ишнинг ярми, дори воситасини қабул қилгандан кейин беморни назорат қилиш жуда муҳим. Маълумки, турли форма ва турли оғирлик даражасидаги салбий таъсирлар дори-дармонли терапия олувчи ҳар ўнинчи беморда кузатилади. Шифокорнинг вазифаси бундай ҳодисаларга масъулият билан ёндашишдир. Бу ерда препаратни ҳам, дозани ҳам алмаштириш мумкин.\nБунда бемор ташқаридан кузатувчи бўлиб қолмаслиги даркор, у тайинланган даволашнинг бажарилишида бош назоратчи бўлиши ва ўзига нисбатан талабчан бўлмоғи лозим.


Коммунал хизмат кўрсатиш вазирлиги мутахассислари қозонлик ҳамкасблари билан тажриба алмашди — manzur.uz\nКоммунал хизмат кўрсатиш вазирлиги мутахассислари қозонлик ҳамкасблари билан тажриба алмашди\nmanzur.uz / 20.05.2021 79\nУй-жой коммунал хизмат кўрсатиш вазири Шерзод Ҳидоятовнинг Татаристон пойтахти Қозонга қилган ташрифининг навбатдаги манзили Алабугадаги “КЭР” Холдинг бўлди. Делегация аъзолари АЖ фаолияти билан яқиндан танишиб, уларнинг илғор тажрибасини ўрганишди. Бу ҳақда вазирлик матбуот котиби хабар берди.\nМазкур корхона томонидан иссиқлик таъминоти йўналишида 2018 йилда марказий қозонхонадаги 2 та КВГМ-30-150 ва КВГМ-10-150 маркадаги қозонларнинг монтаж ишлари амалга оширилган бўлиб, бундан ташқари мазкур лойиҳа доирасида жами 48 км пенополиуретандан тайёрланган полимер изоляцияли ва ҳимоя қобиғига ўралган, каналсиз ётқизиш имконини берувчи қувурлар ётқизилган ҳамда 115 та индивидуал иссиқлик пунктларини ўрнатилган. Бундан ташқари тармоқ насосларини алмаштириш, қозонхона эхтиёжи учун алоҳида қудуқ қазиш ишлари амалга оширилган. Натижада иссиқлик таъминоти корхонасининг йиллик иссиқлик энергиясини ишлаб чиқариш қуввати 20 фоизга, иссиқлик тармоқларидаги йўқотишлари 2 баробарга ва сув сарфи 6,5 баробарга камайишига эришилган. Ушбу лойиҳани амалга ошириш учун 318,9 млн рубл маблағ сарфланган.\nДелегация аъзолари эътиборини тортган яна бир муҳим жиҳат бу, мазкур корхонанинг когенерацион газ турбинаси технологиясини ўрнатиш лойиҳаларини ҳам амалга ошириш орқали ижобий кўрсаткичларга эришгани бўлди. Хусусан, корхонанинг сўнги лойиҳаларидан бири бу лойиҳа қуввати 20 МВт электр-энергияси ва 28 Гкал/соат иссиқлик энергиясини бўлган когенерацион газ турбинаси технологиясини жорий қилиш бўлган.\nШу ўринда қайд этиш лозим, мазкур йўналишда юртимизда ҳам бир қанча йирик лойиҳаларни амалга ошириш кўзда тутилган. Хусусан, Япония халқаро ҳамкорлик агентлиги билан биргаликда иссиқлик манбаларининг иситиш ускуналарини когенерацион газ турбинаси технологиясини жорий этган ҳолда реконструкция қилишни, шунингдек, магистрал ва тақсимловчи иссиқлик тармоқларини алмаштиришни назарда тутувчи ҳисоб-китоб қиймати 780,4 млн АҚШ доллари бўлган «Бухоро, Фарғона, Қувасой, Нукус ва Урганч шаҳарларида марказий қозонхоналарни модернизация ва реконструкция қилиш» лойиҳасини амалга ошириш режалаштирилган.\nАмалий мулоқот сўнгида Уй-жой коммунал хизмат кўрсатиш вазири “КЭР” Холдинг экспертларини Ўзбекистонга таклиф қилди. Шу тариқа мазкур йўналишдаги икки томонлама самарали ҳамкорлик ишларини янги босқичда давом эттиришга келишиб олинди.\n“КЭР” Холдинг ҳамкор компанияларнинг ресурсларини ягона муҳандислик мажмуасида бирлаштиради. Яъни унинг фаолият йўналишларига муҳандислик, лойиҳалаштириш, қурилиш ва монтаж, сервис хизматлари ва эксплуатация, модернизация ва таъмирлаш, иссиқлик ва электр ишлаб чиқариш, ускуналар ва эҳтиёт қисмлари ишлаб чиқариш ҳамда етказиб бериш кабилар киради.\nШунингдек, “КЭР” Холдинг 3 лойиҳалаштириш институтлари ҳамда 4000 нафар ходимга эга. Сўнгги 3 йил ичида ўртача 14 миллиард рубль маблағ айланмасига эга 700 та лойиҳани амалга оширган. Ишлаб чиқариш ҳудуди 50,000 кв м.дан иборат корхона 400 та махсус ускуна ва техникаларга эга.\nАҳамиятлиси, “КЭР” Холдинг 4 МВт дан 40,5 МВт гача қувватга эга бўлган Модул-блокли қозонхоналар қуриш, монтаж қилиш ва фойдаланишга топшириш бўйича юксак салоҳият ва катта тажрибага эга бўлган йирик корхона ҳисобланади.\n“Ўзбекистон маданий мероси – янги ренессанс асоси” V халқаро конгресси иштирокчилари Шавкат Мирзиёевга мурожаат йўллади\nmanzur.uz / 13.09.2021 20\nИнсон – азиз, хотираси – муққадас


Бразилияда 2 талончи алюмин фолъгага ўранган ҳолда банкнинг хавфсизлик тизимини бузиб кирди\nБразилияда 2 талончи фолъга (зар қоғоз) ёрдамида банкнинг хавфсизлик тизимини бузиб киришган. Лекин уларнинг ҳаракатлари кузатув камераларига ёзиб қолинган. Бу ҳақда UPI хабар тарқатган.\nҚайд этилишича, 9 апрель куни Сан-Паулу штатидаги Прая-Гранди муниципалитетидаги банклардан бирига 2 киши устига тўлиқ алюмин фолъга қопланган ҳолда хавфсизлик тизимидан ўтиб киришган. Уларнинг ҳолати кузатув камераларида акс этган.\nУлар кузатув камераларига тушиб қолгач, банк қўриқчилари полиция ходимларини чақиришган. Лекин талончилар ҳуқуқ-тартибот органлари ходимлари етиб келишгунича банк ҳудудини тарк этишган.\nПолициянинг қўшимча қилишича, банк ташқарисида талончиларнинг бир шериги атрофни кузатиш учун қолдирилган ва айнан у полициячиларнинг келаётгани ҳақида ичкаридагиларни огоҳлантирган. Гумонланувчилардан бири ўша куниёқ қўлга олинган.


“Ўнефтгазинспекция” томонидан 7 млрд сўм миқдоридаги ноқонуний газдан фойдаланиш ҳолатлари аниқлади - Darakchi\n“Ўнефтгазинспекция” томонидан 7 млрд сўм миқдоридаги ноқонуний газдан фойдаланиш ҳолатлари аниқлади\nЖАМИЯТ 11.12.2019, 11:43\nЖорий йилнинг 2 дан 9 декабрига қадар Ўзнефтгазинспекция, “Худудгазтаъминот” АЖ ҳамда “Узстандарт” агентлиги мутахассислари билан биргаликда Республикада табиий газдан ноқонуний фойдаланиш бўйича мунтазам тадбирлар ўтказилди. Тадбирлар натижасида дастлабки ҳисоб-китобларга кўра газ таъминоти корхонасига 7 млрд 439 млн сўм зарар етказилганлиги аниқланди.\nТошкент вилоятининг Оҳангарон туманида жойлашган “RUN TONG METAL INDUSTRIAL” МЧЖ ва Ангрен шаҳридаги “Lyux granit” МЧЖ корхоналари текширилганда газ хисоблаш учкунасига (счетчик) ташқаридан таъсир етказишга шароитлар яратилганлиги маълум бўлди. Яъни газ ҳисоблагич хотирсадаги фойдаланилган газ миқдори тўлиқ ёзиб борилмаган.\nҲисоблаш ускуналари конфигурацияси ўзгартирилганидан ташқари, бир неча кун давомида ҳисоблаш ускуналари электр таъминотидан узилганлик ҳолатлари ҳам бўлган, шунга кўра шу вақт мобайнида ишлатилган табиий газнинг сарфланган миқдори сақланиб қолмаган.\n“Тошкентгаз” ҳудудий филиали томонидан берилган техник шартга кўра, “RUN ТОNG METAL INDUSTRIAL” МЧЖ корхонасида табиий газнинг умумий соатбай сарфи 3600 метр куб / соатни ташкил этади. Дастлабки ҳисоб-китобларга кўра, табиий газдан 30 кун давомида ноқонуний фойдаланилганлик ҳажми 2 млн 592 минг метр кубни ташкил этиб, бу 1 млрд 710 млн сўм миқдордаги зарар етказилган.\n“Lyux granit” МЧЖ керамика маҳсулотларини ишлаб чиқариш цехига келадиган бўлсак, техник шартга кўра, табиий газнинг умумий соатлик сарфи 1683,4 метр куб / соатни ташкил этади. Дастлабки ҳисоб-китобларга кўра, табиий газдан 45 кун давомида ноқонуний фойдаланилган ҳажми 3 млн. 156 минг метр кубни ташкил этиб, бу еса 3 млрд 156 млн сўм миқдордаги зарар етказилганлиги маълум булди.\nБундан ташқари яна бир ўғирлик Ангрен шаҳридаги “Ангрен Нефть Бизнес” корхонасига қарашли автомобилларга газ тўлдириш шохобчасида ҳам аниқланди. Ушбу корхонада газ ҳисоблаш ускунасига ташқи таъсир кўрсатилганлиги аниқланиб, дастлабки ҳисоб-китобларга кўра, табиий газдан 53 кун давомида ноқонуний фойдаланилганлик ҳажми 1 млн 272 минг метр кублик, 1 млрд 272 млн сўмлик зарар етказган.\nТабиий газдан ноқонуний фойдаланиш бўйича 10 та иссиқхона, паррандачилик хўжаликлари, сопол буюмлар ишлаб чиқариш корхоналари, шунингдек, бошқа фаолият билан шуғулланувчи 196 та корхона газ таъминоти корхонасига жами табиий газнинг ноқонуний истеъмоли ҳажми 1 млн 301 минг метр куб (1 млрд 118 млн сўм) ни ташкил этиб, 1 млрд 506 млн сўмдан ортиқ миқдорда зарар етказилганлиги маълум бўлди.\nТабиий ва суюлтирилган газдан тўғри ҳамда қонуний фойдалиш чора-тадбирлари давом этмоқда, дея хабар беради “Ўзнефтгазинспекция” ахборот хизмати.


Мессининг шундоғам «рўзғори тўкин-сочин»: йиллик маоши 92 миллион доллар. Ўтган йилда рекламадан 34 миллион доллар ишлаган, бироқ у ўз номини брендга айлантирса, бу борада муваффақият қозониб, янада бойиши ҳақиқатга яқин. Чунки унгача кўплаб машҳурлар ўз номи орқали катта пул ишлаган. Оддий мисол – кўпчилик севиб харид қиладиган ва яна кўпчилик оригиналини кийишни орзу қиладиган «Lacoste» бренди инсон номидан олинган. «Катта дубулға» туркумидаги мусобақаларнинг 10 карра ғолиби Рене Лакост 1933 йилда катта теннисдан кетгач, ўз номидаги «Lacoste» брендига асос солади. Бренд рамзи сифатида бежизга тимсоҳ танланмаган. Рене Лакостни теннис оламида Аллигатор деб аташган.\nБу муаммога АПЛнинг яна икки вакили «Челси» ва «Тоттенҳэм» ҳам дуч келган. Лондоннинг бу икки клуби ўз номини брендга айлантира олмаслигини билгач, қуйидагича баёнот беришганди: «Барча ўз номидан бемалол, почта қутисига юристлардан хат келишини ўйламай фойдаланиши керак». Бу икки клубнинг аталиши ҳам топонимик номлар билан боғланган бўлса-да, кейинчалик «Челси» ва «Тоттенҳэм» брендлари барибир рўйхатга олинган.\nКўпчилик футбол мухлислари тарихдаги энг зўр футболчи деб атайдиган Месси қандай маҳсулотни ўз номи билан боғлашга қарор қиларкин? Бу қандай маҳсулот бўлса ҳам, рақобатчилар бир сесканиб олса керак.


ҚИЧИМА КАСАЛЛИГИ ⋆ WWW.SAVOL-JAVOB.COM\nАсосан қон айланиши бузилганда, ичакда гижжа ва қуртлар бўлганда ошқозондаги озуқага қуртларнинг ахлати аралашиб, қонни бузиб, терида қичимани келтириб чиқаради. Ўт қопининг сурункали қийшайиши ҳам қичимага сабаб бўлади. Бу касаллик асосан қуртларни тушириш ва ўт қопини тозалаш билан тузатилади. Касалликни йўқотиш учун мутахассис ёки табибга мурожаат этиш керак бўлади.\nТенг миқдорда ёнғоқ барги ва пўстини олиб, сувда 20 дақиқа қайнатилади. Кунига уч маҳал 15 кун докани шимдириб, то қуригунича қичиётган жойга ёпиштириб қўйилади. Парҳези: сут, қатиқ, ўсимлик мевалари истеъмол қилинмайди.\n100 г дан газанда ўти ва ёнғоқнинг қуритилган яшил пўстлоғидан, 200 г наъматакдан олинади. Устига ярим литр сув қуйиб, ўн дақиқа паст оловда қайнатилади ва бир кун тиндирилади. Ундан икки ош қошиқ олиб, 50 г асал билан аралаштирилади. Жароҳатларга ўн кун суртиб боғланса, қичима тузалади.\nУруғидан тозаланган наъматакдан бир ош қошиғини оғзи ёпиқ идишга солинади ва устига икки стакан сув қуйиб, ўн дақиқа қайнатилади. Сузиб олиб, кунига уч маҳал ярим стакандан ичилса, 3-4 кун ичида қичима йўқолади.\n500 г нўхат толқони, 300 г сабзи баргидан олиб аралаштирилади ва ўн дақиқа қайнатилади. Парҳез билан бадандаги қичимага кунига уч маҳал ўн кун суртилса, кетади.\nҚарағай ва қайин елими вазелин билан (1:4 нисбатда) аралаштирилади. Шу малҳам тананинг жароҳатланган жойларига кунига икки маҳалдан тўлиқ тузалгунча суртилади.\nҚуритилган бурган баргини толқон қилиб, вазелин билан (1:5 нисбатда) аралаштирилади ва тананинг жароҳатланган жойларига суртилади.\nМурчнинг барги ва новдасидан тенг миқдорда олиб, сариғи чиққунча қайнатилади ва 4-5 соат тиндириб қўйилади. Матога шимдириб, қичиган жойга кунига уч маҳал ўн кун ёпиштириб қўйилса, қичима тузалади.\nТоғжумрўти илдизининг қайнатмаси кунига 1-2 марта танага суртилади. Тўрт ош қошиқ илдизи устига бир литр қайноқ сув қуйиб, паст оловда ўн дақиқа қайнатилади ва ярим соат дамлаб қўйилади. Шу қайнатмадан бир ош қошиқ ёки чой қошиқдан кунига уч маҳал ичилади.\nКатта қончўп ўтини майдалаб, шарбати сиқиб олинади ва унга вазелин (1:4 нисбатда) қўшилади. Малҳам совимаслиги учун 10,25% ли карбол кислота қўшиб, қўтир ва қичимага суртилади.\nЯрим литр хантал мойи устига 100 г саримсоқ бўтқасидан солинади ва паст оловда 15-20 дақиқа қориштириб, қайнатилади. Сузиб олиб, жароҳатланган жойга суртилади. Қоришма қоронғи ва салқин жойда сақланади.


Аслиддин Насриддинов | SIRDARYO VILOYATI MUSIQALI DRAMA TEATRI\nBosh sahifa > Аслиддин Насриддинов\nНасриддинов Аслиддин 1992 йил Сирдарё вилояти, Гулистон шаҳрида туғилган. Миллати ўзбек, маълумоти олий.\nНасриддинов Аслиддин 2008 йилда Гулистон Санъат коллежининг “Оммавий байрамлар режиссёри” бўлимини тамомлаган. 2011 йилдан бугунги кунгача Сирдарё вилояти мусиқали драма театрида ўз ижодий фаолиятини давом эттириб келаётган изланувчан ёш ижодкорлардан бири.\n2018 йилда 2018-йилда Ўзбекистон Давлат санъат ва маданият институтининг Мусиқали театр актёрлиги бўлими талабаси бўлди.\nЎтган йиллар мобайнида театр саҳнасида самарали фаолият кўрсатиб, турли-туман ролларни масъулият ва маҳорат билан ижро этиб келмоқда. У талқин этган спектакллар қаҳрамонларидан “Қўнғироқли алдоқчи”да Бўталоқ, “Баджаҳл қуёнчада” Масхарабоз, Айиқ, бўри, “Аёл қадри”да Зокир, “Жонгинам шартингни айт”да Қўшни, “Чодир хаёл”да масхарабоз, “Оппоғойнинг янги саргузаштларида” Анқов, “Сирли китоб”да Омон ва Буратино “Ниқоб”да Талаба, “Кўча болалари”да Ҳусан, “Севги саройи”да Бўривой, “Падаркуш”да Тошмурод, “Қўш арава юки”да Инспектор Портер Хаус, “Текинтомоқ”да Хўрозвой “Момо ер”даги Жонпўлат роллари шулар жумласидандир.\nНасриддинов Аслиддин Республика телевидениясининг “Хушчақчақ” ҳажвий кўрсатувида, видеофильмларда бир қатор катта-кичик ролларни маҳорат билан ижро этди.\n2017 йил якунида Сирдарё вилояти ҳокимлиги томонидан ташкил этилган “Йил фаоллари” танловида “Йилнинг энг яхши сухандони” наминациясига сазовор бўлди. Шу билан бир қаторда унинг камтарона ижоди вилоят ҳокимлиги, хотин қизлар қўмитаси ва маданият бошқармаси томонидан бир неча бор эътироф этилиб, фахрий ёрлиқ ва эсдалик совғалари билан тақдирланди.\nНасриддинов Аслиддин театр касаба уюшмаси аъзоси сифатида жамоат ишларида фаол иштирок этиб, тенгдошлари орасида намунали хулқи ва изланувчанлиги билан ўрнак бўлиб келмоқда.\nА.Насриддинов оилали, 1 нафар фарзанднинг отаси.


Газета СБХ / 2015 год / № 11 / Шундай муаммо бор\nВендинг савдоси товарларни механик автоматлар орқали сотишга асосланган бўлиб, жаҳоннинг кўпгина мамлакатларида одатий иш бўлиб қолган. IHS Technology мутахассисларининг ҳисобича, Японияда ҳар 23, АҚШда ҳар 35, Ғарбий Европада ҳар 110 одамга битта шундай аппарат тўғри келар экан. «Механик тужжор»ларнинг бунчалик оммалашганлиги вендинг бизнесининг истиқболи эканлигидан ва унга талаб катталигидан далолат беради.\nБунга ажабланмаслик керак. Сабабини ана шундай автоматларни жорий этишнинг қўшимча ходимга (кассир, сотувчига) зарурат йўқлиги, иш унуми катта бўлгани ҳолда, ускуна чоғроқ жойни эгаллаши ва бошқа қатор афзаллик жиҳатлари яққол кўрсатиб турибди.\nТурфа хил моделдаги автоматлар истеъмолчиларга қаҳванинг бир неча турини (шаҳардаги унча-мунча қаҳвахона бунчалик катта ассортиментга эга эмас), хилма-хил ичимликларни таклиф этиши мумкин. Буларнинг ҳаммаси аппарат эгаллаб турган бир квадрат метр жойда тақдим этилишини айтмайсизми. Бундан ортиқ қулайлик қайда?!\nЎзбекистонда бундай аппаратлар ишлаб чиқарилмайди. Уларни четдан келтириш мумкин. Ҳар бир автомат бир туркум вазифаларни бажара олади, уни ишлатиш асносида ана шу вазифаларнинг ҳаммасидан ёки бир қисмидан фойдаланиш мумкин.\n«Mercato» савдо марказининг биринчи қаватида жойлашган «Корзинка»га ташриф буюрганларга меҳмоннавозлик кўрсатувчи аппарат, масалан, қаймоқли, шоколадли, қора қаҳва, мокачино, каппучино деган қаҳва, иссиқ шоколад ичимлиги, сутли шоколад, қўш таркибли шоколад ичимлиги бериши мумкин. Бундан ташқари, дастурлашган тарзда «чой» ёки «шўрва»нинг талайгина турларини танлаш имконияти назарда тутилган. Автомат билан 500 сўмлик пул ёрдамида ҳисоб-китоб қилиш мумкин. Қаҳванинг нархи, бундай қараганда, ҳаммабоп: 1 000 – 1 500 сўм. Буюртмани тўғри расмийлаштириб, стаканчада қаҳва олишингиз мумкин. Тўғри, бу қаҳванинг нархи ёки нави зўр бўлмаслиги мумкин, лекин шошилиб турилганда, ким ҳам бунга эътибор берарди, дейсиз.\n«Mega planet» савдо марказида ўрнатилган вендинг аппарати сизни шоколад, салқин ичимлик, яхна чой, бир неча турдаги қаҳва ва иссиқ ичимликлар билан, шунингдек шоколад батончалари ва ширинликлар билан меҳмон қилади. Моҳият эътибори билан бир квадрат метрли саҳнда тезгина тамадди қилиб олиш учун ҳамма нарсаси бор чоғроқ дўконча жойлашган дейиш мумкин. Бундай аппаратлар бошқа йирик савдо марказларида, пойтахт аэропортида ҳам ўрнатилган. Уларнинг ҳаммаси тегишли тартибда муҳофаза билан таъминланган. Шу сабабли эгаларига кўп йил хизмат қилиши мумкин, вақтида техник кўрикдан ўтказиб турилса бас.\nВендинг бизнесини жорий этишда, бундай қараганда, ҳеч бир мураккаблик йўқлигига ва бу ишнинг афзаллик жиҳатлари яққол кўриниб турганлигига қарамай, лоақал пойтахтимизда унинг ғолибона одимлаётганлигига шоҳид эмасмиз. Зеро бунда ташкилий жиҳатдан ва қонунчилик йўли билан тартибга солинмаган масалалар оз эмас.\nУ ёки бу товарни автоматдан олганингизда, ҳозирча ҳақини пластик карточка билан тўлашингиз даргумон. Негаки, автоматлар терминаллар билан жиҳозланмаган. Қолаверса, «механик сотувчи» ҳозирча сизга чек бермайди.\nМаълумки, мамлакатимиз ҳудудида товарларни (ишлар, хизматларни) нақд пул билан ҳисоб-китоб қилиш асосида реализация қилишда фискал хотирали назорат-касса машиналарини қўллаш шарт. Айрим тоифадаги юридик ва жисмоний шахслар бундан мустасно. Аҳоли билан пул ҳисоб-китобларини амалга оширувчи объектлар назорат-касса машиналари1 билан жиҳозланиши шарт. Механик аппаратлар, автоматлар (фискал регистраторлар)2 воситасида нақд пул маблағлари тўланган ҳолда аҳоли билан ўзаро ҳисоб-китоб қилиш ҳам назорат-касса машинаси мажбурий қўлланилган ҳолда амалга оширилиши керак. Бундан ташқари, аҳоли билан пул ҳисоб-китобларини амалга оширувчи хўжалик юритувчи субъектлар банк пластик карточкаларидан тўловлар қабул қилиш бўйича ҳисоб-китоб терминаллари3 билан жиҳозланиши шарт.\nҚонун талабларига қатъий мувофиқ бўлиши учун вендинг савдосига мўлжалланган аппаратлар фискал хотирали, чек берадиган назорат-касса машиналари ҳамда тўловларни пластик карточка орқали оладиган терминаллар билан жиҳозланган бўлмоғи лозим. Ана шундай автоматларни ишлатиб келаётган амалиётчиларнинг айтишича, бундай аппаратлар техник жиҳатдан фискал хотира билан жиҳозланган, ва у аҳоли билан олиб бориладиган барча ҳисоб-китобларни қайд этиб бора олади, аммо чек бера олмайди.\n– Зарурати бўлганда, тизимни дастурловчи мутахассис олинган маблағларнинг бутун кечмишини ойдинлаштириб бера олади. Сотиб олувчининг қўлида чек бўлмайди, аммо у аппаратга хизмат кўрсатувчи маъмурга мурожаат этиши мумкин, – дейди вендинг савдоси билан шуғулланувчи компания менежери Раимжон Аҳмаджонов. – Курраи заминимиздаги кўпгина мамлакатларда шундай аппаратлар ишлаб чиқарилмоқда. Аммо улардан биронтаси ҳам чек бермайди. Лекин бу аппаратларни терминал билан жиҳозласа бўлади.\nШу боис, автомат орқали яроқлик муддати ўтган шоколад ёки сифати талаб даражасида бўлмаган маҳсулот сотиб олган бўлсангиз, уларни айни шу жойдан сотиб олганингизни исботлашингиз қийин. Айниқса, маҳсулотнинг камчилиги ёки яроқсизлигини олган заҳоти эмас, балки уйга борганингиздан кейин аниқлаган бўлсангиз мушкуллик янада ошади.\nБарча қоидалар ва кўрсатмаларга риоя этилиши учун автомат ёнида кассир ўтириб, нақд пулларни қабул қилиб олишига тўғри келар экан-да демак. Бу эса, вендингдан кўзланган мақсадни, унинг амалда инсон омили йўқлиги билан белгиланувчи жозибадор хислатини йўққа чиқаради. Хўш, нима қилиш керак, унда?\n– Ҳозирги кунда Ягона умумреспублика процессинг маркази билан музокаралар олиб бормоқдамиз, – дейди Раимжон Аҳмаджонов. – Яқин истиқболда аҳоли вендинг аппаратларидан товарлар ҳақини пластик карточка орқали тўлаган ҳолда бемалол сотиб оладиган бўлади. Нақд пул маблағлари билан, чек бермаган ҳолда, фискал хотирага асосланиб, ҳисоб-китоб қилишни жорий этиш ташаббусини кўтариб чиқмоқчимиз. Тўғри, пластик карточкадан қулай ва мақбул вариант йўқ. Зарурати бўлганда, амалга оширилган операция кечмишини пластик карточка эгаси ҳам, автомат соҳиби ҳам бемалол сўраб, талаб қилиб олиши мумкин.\nАппаратлар ишини ким ва қандай қилиб назорат қилиши масаласида ижарага берувчилар фикрига қизиқсиндик.\n– Биз муайян саҳнни ижарага берамиз, – дейди пойтахтдаги йирик супермаркетнинг ижара бўйича менежери Музаффар Қосимхўжаев. – Вендинг аппаратлари бизнинг мулк эмас. Биз уларни ўрнатиш учун жой таклиф этамиз, холос. Автоматлар ишлашига уларнинг эгалари мутасаддилик қилишади.\nАппаратларга хизмат кўрсатувчи менежерларга шаҳарнинг компания автоматлари жойлашган муайян участкалари биркитиб қўйилади. Улар ҳар куни икки марта автоматлардаги маҳсулот ассортиментини ва автоматларга жойланган товарларнинг яроқлилик муддатини текширадилар. Зарурати бўлганда, товарлар ва маҳсулотлар алмаштирилади. Ҳар бир аппаратда «электрон сотувчи»га хизмат кўрсатувчи компаниянинг ёки мутахассиснинг телефон рақами кўрсатиб қўйилади. Шу рақам орқали улар билан боғланиб, юзага келган масалани ўша жойнинг ўзида ҳал этиш мумкин. Кунлик тушум аппаратдан 2 нафар гувоҳ ҳозирлигида олинади ва аппарат эгаси ёки компаниянинг ваколатли мутахассислари томонидан қонун ҳужжатларида назарда тутилган тартибда инкасса қилинади4.\nБугунги кунда қўлланилаётган тартиб, шак-шубҳасиз, муваққат хусусиятга эга. Мазкур истиқболли, «бозори чаққон» ва фойдали бизнес қонунчилик йўли билан тартибга солинишни тақозо этмоқда. Тадбиркорларнинг ўзлари ҳам бу ишни қонунга мувофиқ равишда олиб борилишидан манфаатдор эканликлари кишини қувонтиради. Ҳадемай бир финжон қаҳва ёки иссиқ чой ҳақини терминал орқали тўлайдиган бўламиз, деб умид қилиб қоламиз. Ахир қўли гул усталар аппаратларни миллий валютада қабул қилишга дастурлашнинг уддасидан чиқа олдилар-ку?! Демак, энди гап қонун ҳужжатларимизга тегишли ўзгартишлар киритишда қолди.\n1Президентнинг 26.04.2010 йилдаги «Деҳқон бозорлари ва савдо комплекслари фаолиятини ташкил қилишни янада такомиллаштириш чора-тадбирлари тўғрисида»ги ПҚ-1326-сон Қарорининг 2-банди.\n2Аҳоли билан пулли ҳисоб-китобларни амалга оширишда фискал хотирага эга бўлган назорат-касса машиналарини қўллаш тартиби тўғрисидаги низом (ВМнинг 17.11.2011 йилдаги 306-сон Қарорига 1-илова).\n3Президентнинг 19.04.2010 йилдаги «Банк пластик карточкаларидан фойдаланган ҳолда ҳисоб-китоб тизимини ривожлантиришни рағбатлантириш бўйича қўшимча чора-тадбирлар тўғрисида»ги ПҚ-1325-сон Қарори; Тўлов терминаллари билан жиҳозлаш ва аҳоли билан пул ҳисоб-китобларини амалга оширишда уларни қўллаш тартиби тўғрисидаги низом, МБ бошқаруви ва ДСҚнинг АВ томонидан 27.07.2009 йилда 1986-сон билан рўйхатдан ўтказилган қарори билан тасдиқланган).\n4ВМнинг 11.12.2011 йилдаги «Республикада савдо тушумларини инкасса қилишни ва назорат-касса машиналаридан фойдаланишни тубдан яхшилаш чора-тадбирлари тўғрисида»ги 548-сон Қарори.


Наманган вилоятининг расмий ижтимоий-сиёсий газетасида янги раҳбар кадр тайинлови амалга оширилди. Дилмурод Ҳасанбоевич Жумабоев вилоят ҳокимининг 2019 йил 13 февралдаги қарорига кўра, вилоят ҳокимлигининг “Наманганская правда” газетасининг муҳаррири этиб тайинланди.\nҚайд этиш жоиз, бу масъулиятли вазифани вақтинча шу газетанинг мухбири, маҳоратли ижодкор Алтинбек Ингельевич Байбулатов бажариб келаётганди.\nМаълумот ўрнида, Дилмурод Жумабоев 1978 йилда Наманган туманида зиёли оиласида туғилган. Маълумоти олий, Наманган давлат университетини тамомлаган. Ўзбекистон “Миллий тикланиш” демократик партиясининг аъзоси. У меҳнат фаолияти давомида Наманган давлат университети, “Наманган” нашриёти, Наманган вилояти матбуот ва ахборот бошқармасида масъул вазифаларда фаолият олиб борган. Ҳозирга қадар эса “Vodiymedia” масъулияти чекланган жамияти қошидаги нашриёт раҳбари ҳамда “Vodiymedia.uz” ахборот-таҳлилий портали бош муҳаррири сифатида фаолият юритиб келаётган эди.\nДарвоқе, Дилмурод Жумабоев Осиё журналистлари ассоциацияси аъзоси ҳисобланади, у халқаро журналист сифатида Корея Республикаси, Қирғизистон ва Туркия давлатларида ўтказилган нуфузли анжуманларда Ўзбекистон вакили сифатида иштирок этган. Дунё миқёсидаги глобал масалаларга оид рус ва инглиз тилларида ёзган мақолалари жаҳон миқёсида эътироф этилган.\n“Namnews.uz” ахборот-таҳлилий портали жамоаси Дилмурод Ҳасанбоевич Жумабоевга масъулиятли вазифада олиб борадиган ишларида мустаҳкам саломатлик, куч-ғайрат, шижоат ва улкан зафарлар тилайди.\nХалқаро Наманган муҳаррир журналист газетасига вилояти бўлди


iPhone 12 Pro Мах’нинг илк тести натижалари маълум бўлди - Daryo\n13:45, 18.09.2020 16278\niPhone 12 Pro Мах’нинг илк тести натижалари маълум бўлди\nIce Universe ники остидаги таниқли инсайдер AnTuTu бенчмаркида iPhone 12 Pro Мах устида ўтказилган дастлабки тест натижаларига эътибор қаратди. Қайд этилишича, янги смартфон ўзидан олдинги iPhone 11 Pro Мах’дан анча кучли бўлиб чиққан.\nФото: iPhone 12 Pro Мах\nЯнги iPhone 12 Pro Мах тест натижаларида 572 минг балл тўплаган. Таққослаш учун, ундан олдинги моделда ушбу кўрсаткич 524 мингга тенг эди — фарқ 10 фоиз. Турли операцион тизимларни ўзаро таққослаш у қадар тўғри бўлмаса-да, ушбу кўрсаткичдан ҳатто Snapdragon 865 Plus ҳам пастроқ.\nИнсайдернинг ёзишича, Apple iPhone 12 линейкасидаги янги процессорларда уларнинг ишчанлигини оширишга эмас, балки чипнинг энергия самарадорлиги ва иссиқ ажратишига эътибор қаратган. Янги iPhone’ларга Apple А14 процессори ўрнатилади — бу 5 нанометрли илк мобил чип ҳисобланади.\nЭслатиб ўтамиз, сентябрь ойидаги тақдимотда янги iPhone’лар тақдим этилмаган бўлиб, уларнинг тақдимоти октябрь ойига мўлжалланган. Шу билан бирга, ҳозирга қадар iPhone 12 линейкасининг нархи ва бошқа деталлари ҳақида аниқ маълумотлар йўқ.\nАввалроқ Apple расман 2020 йилги янги iPhone’лар савдоси ҳар доимгидан кечроқ бошланишини маълум қилганди.\n23:59 Бугун 3416\n23:44 Бугун 3084\n23:32 Бугун 1885\n23:29 Бугун 1458\n22:51, 18.10.2020 131609\n23:36, 18.10.2020 125048\n12:25 Бугун 89879\n09:12, 19.10.2020 86038


Rost24 - 20 йил жазоланиши керак бўлган Козим Тўлаганов давлатга миллиардларни қайтарганми?\nБир вақтлар Бош вазир даражасига кўтарилиши тахмин қилинган амалдор Козим Тўлагановга 20 йилга шартли қамоқ жазоси берилган ва давлатга 1,3 миллион АҚШ доллари миқдорида пул маблағи тўлаб бериш мажбурияти қўйилган эди.\nЙиллар давомида катта лавозимларда ишлаб келган Тўлаганов бу пулларни ҳукуматга қайтарганми? Нима учун у озодликдан маҳрум этилмаган, амалдорларга қонун бошқача ишлайдими?\nRost24.uz сайти бир вақтлар одамлар оғзига тушиб машҳур бўлган амалдорнинг ҳокимиятдан кетгандан кейинги тақдири билан қизиқиб кўрди.\nСўнгги йилларда асосан ҳоким ўринбосарлари пора билан қўлга тушиб жазоланмоқда. Ҳокимларнинг эса коррупцияда доим «тоза» бўлишлари киноя ва ҳазилларга сабаб бўляпти. Гўёки ҳокимлар ҳеч қачон иқтисодий жиноят содир этмайди ва айбланмайди. Ўринбосарлар эса бирин-кетин бир неча минг АҚШ доллари билан қўлга тушаверади.\nКозим Тўлаганов 16 йил аввал айнан ҳоким лавозимида бўла туриб жазоланган амалдорлардан бири эди. Унга суд томонидан ҳукуматга 1,3 млн. АҚШ доллари миқдорида пул қайтариш шарти қўйилган. Тўлагановнинг миллиардларни давлатга қайтарганига ўша давр ҳукумат вакиллари гувоҳ бўлганларини айтишади. Маблағларни қайтариш эса уни қамоқ жазосидан озод қилган. Аммо, шунга қарамай Тўлаганов йиллар давомида уй қамоғида бўлгани айтилади. Яъни жиноят содир этган амалдор ҳукуматдан бутунлай узоқлаштирилган. Кейинчалик, аниқроғи 2017 йилда яна унга имкон берилди.\nТоғдек уюм пулларни қайтарган амалдорнинг карьера йўли қуйидагича бошланган эди.\nКозим Тўлаганов 1994 -2001 йиллар даврида пойтахт ҳокими вазифасида ишлаган ва ўша вақтда кўзга кўринган амалдорлардан бўлган. Уни ҳокимиятга келишида Шароф Рашидовнинг ҳиссаси катта бўлган. Янги мактаб қурилишини вақтида топширган Тўлагановга айнан Шароф Рашидовнинг назари тушади ва шу зайил у мансаб пиллапоясига кўтарила бошлайди.\nТўлаганов Мустақил Ўзбекистон пойтахтининг биринчи ҳокими Адҳамбек Фозилбековдан кейинги тайинланган ҳоким. У Оқсарой қурилишига ҳам бошчилик қилган.\nКозим Тўлаганов Тошкентга ҳокимлик қилган даврида пойтахтнинг энг тарихий қисмларидан бўлган Чорсуда катта қурилиш ишлари олиб борилган.\nШунингдек, Ортиқхўжаев даврига келиб қайта тикланган «Юбилейный» хоккей спорти муз саройи ҳам айнан Тўлаганов ҳокимиятда эканлигида бузилиб «Ўзкўргазмасавдо» савдо комплексига айлантирилган эди. Тўлаганов 1970 йилда бунёд этилган «Юбилейный» хоккей саройини 2000 йилда савдо марказига айлантирган. Умуман олганда Тошкент атрофида ва ичида бозорлар қурилишининг жадаллашиши айнан унинг ҳокимлиги вақтига тўғри келади.\n2001 йилда Тўлаганов Бош вазирнинг биринчи ўринбосари лавозимига кўтарилган. Аммо, орадан 4 йил ўтиб, у Тошкент вилоятига ҳоким этиб тайинланади ва ҳукуматдан узоқлаштирилади. 2006 йилда Жиноят ишлари бўйича Тошкент шаҳар суди Тўлагановни иқтисодий жиноятларни содир этишда айбдор деб топиб, ҳукуматга 1.3 миллион АҚШ доллари миқдорида пул қайтариш мажбуриятини юклаган. Ҳамда 1 йиллик синов муддати билан 20 йиллик шартли қамоқ жазоси тайинлаган. Тўлаганов ўша вақтда кўрсатилган суммани ҳукуматга қайтаради ва шу билан қамоқ жазосидан қутулиб қолади, лекин унга мансаб берилмайди.\n2017 йилга келиб Тўлаганов яна мансабга қайтди у Ўзбекистон Республикаси Давлат архитектура ва қурилиш қўмитаси раисининг ўринбосари - Архитектура-қурилиш назорати давлат инспекцияси бошлиғи лавозимига тайинланади. Орадан 4 йил ўтиб Тўлаганов яна эгаллаб турган вазифасидан озод этилади.\nТег: Тўлаганов Козим Тўлаганов Тошкент ҳокими Турон кутубхонаси\nМансабдорларни,хаммасини текшириб корганда пора хор.буни тозалаш жуда кийин.\nМанимча бу даражадаги хамма амалдорлар узига керакли пулни ишлаб олиб бир кисмини давлатга топширади,ва жазодан кутулиб колишади.Бундайлар хозир хам посуда. Бекзод Мусаев,Сангинов,Раматов бу руйхатни анча даром эттириш мумкин Лекин фойдаси йук.


2. Ғарбий Помир-Олойдаги камёб эндемик ўсимлик.\nБўйи 30 см гача етадиган кўп йиллик ўт. Поялари кўп, ингичка, узун бўғимли, ёпишқоқ, эгри-бугри туклар билан қопланган. Барглари деярли юмалоқ, четлари йирик тишли, ҳар икки томони узун тукли. Гуллари қисқа бандли, гулолди баргчалар қўлтиғида биттадан ўрнашган. Тожбарглари оч кўк рангли, узунлиги 25 см. Июнь–июль ойларида гуллаб, меваси июль–августда етилади.\nСурхондарё вилояти: Ҳисор тизмаси (Сангардак дарё ҳавзасидаги Боғча қишлоғиданҚизилсойгача, Оқсув дарёсининг ўрта оқими)да тарқалган.\nТоғларниниг юқори қисмидаги ёнбағирларида ўсади.


00:00 / 27.09.2011 | eski savollar | 3805\nМанзилимизгача илмнинг келишини осон йўл билан таъминлаган, масофадан туриб бизга устозлар берган ва биз ила сизларга шогирд кўпайтирган Аллоҳ таолога беадад хамду-санолар бўлсин. Инсонлар ичида инсон намунаси бўлган катта устоз Мухаммад Муставфога дуруду саловотлар бўлсин. Олимлар Устози соллаллоҳу алайҳи васалламнинг меросхўр шогирдларига Аллоҳнинг энг лойиқ ажрлари ва муносиб мукофотлари бўлсин.Ассаламу алайкум ва роҳматуллоҳи ва барокатуҳу Муҳтарам устозлар!Хатми сағир ҳақида эшитиб, маҳфелларда ҳам гувоҳ бўлганмиз. Ихлос сураси 3 марта тиловат қилиниб, ҳар бир марта ўқилганда такбир ва охиргисида такбири ташриқа айтилишини эшитганмиз. Саволлар қуйидагича:1.\tХатми сағир қандай адо этилади?2.\tХатми сағир қайси ҳолларда адо этилса бўлади?3.\tХатми сағирдаги такбир айтилишининг боиси нима?4.\tВа яна бизлар билмайдиган ва билишимиз фойдали бўлган нарсалар ҳақида дарс берсангиз.Вассаламу алайкум ва роҳматуллоҳ.\nБисмиллааҳир Роҳмаанир Роҳиим.Ва алайкум ассалом. "Хатми сағир" аслида "Кичик хатм" дегани. У "Хатми кабир", яъни Қуръонни тўлиқ ўқишнинг муқоболи ўлароқ ишлатилади. Ушбу амалнинг бундай номланиши, "Ихлос" сураси Қуръоннинг учдан бирига тўғри келиши ҳақидаги ҳадисдан келиб чиқиб, ушбу сурани уч марта ўқиш кичик хатм бўлади, деган умидга асосланган. Хатми сағирда уч марта "Ихлос" сураси, кейин "Фалақ" ва "Наас" суралари, сўнгра "Фотиҳа" сураси ва "Бақара"нинг аввалги беш ояти ўқилади. "Ихлос" сурасини уч марта такрорлашни ҳисобга олмаганда, ушбу амал ҳадисларда келган.Абдуллоҳ ибн Аббос розияллоҳу анҳудан ривоят қилинади:«Бир киши:«Эй Аллоҳнинг Расули, қайси амал Аллоҳга маҳбуброқ?» – деб сўради. У зот:«Қўниб-ла йўлга чиқувчи» – дедилар.« Қўниб-ла йўлга чиқувчи нима?» – деди.«Қуръонни аввалидан охиригача ўқиб, ҳар гал қўнгач, яна йўлга чиқадиган киши», – дедилар».Термизий ривоят қилган.Бу ҳадисидан Қуръонни хатм қилган киши янги хатм бошлаб қўйиши мустаҳаблиги келиб чиқади. Аммо бу ерда янги хатмдан қанча ўқишлик ҳақида ҳеч гап айтилмаган. Бу ҳақда имом Жазарий ўз санади билан Убай ибн Каъб розияллоҳу анҳудан ривоят қилишича, у киши Абдуллоҳ ибн Аббосга Қуръондан таълим бера туриб, Ибн Аббос Қуръонни хатм қилиб бераётганида: «Ал-ҳамду»дан ва «Бақара»нинг беш оятидан бошлаб ўқиб қўй. Набий соллаллоҳу алайҳи васаллам менга ҳам у зотга хатм қилиб берганимда худди шундоқ қилганлар», деб айтган эканлар.Мана шундан келиб чиқиб, уламолар Қуръонни хатм қилган киши "Наас" сурасини ўқиб бўлгач, янги хатм ҳисобида энг камида «Фотиҳа» сураси ва «Бақара»нинг аввалги беш оятини ўқиб қўйишни мустаҳаб санаганлар ва бу амал мусулмонлар ўртасида кенг тарқалган.Энди ушбу жараёнда "Ихлос" сурасини уч марта такрорлаб хатми сағир қилишга келсак, бу ҳам аслида Қуръонни хатм қилишда жорий этилган. Бу борада имом Муҳаммад ибн Жазарий ўзининг «Ан-нашр фил қироати ал-ъашр» китобида қимматли маълумотларни келтирган. Унга кўра, бу шаклда хатми сағир қилиш аввалги уламолар ва жумҳур қорилар орасида маъруф бўлмаган. Қозий Ҳаравоний номи билан машҳур бўлган, ҳанафий мазҳабининг йирик намояндаларидан, қироат илми олимларидан, Кўфа қозиси Абу Абдуллоҳ Муҳаммад ибн Абдуллоҳ Жўъфий (в. 402 ҳ) биринчи бўлиб Қуръон хатм қилишда "Ихлос" сурасини уч марта ўқишни жорий қилган. У киши ўз устози Аъшодан ривоят қилган қироатини таълим беришда шундай ўргатар эди. Аммо бу ишни Аъшонинг бошқа шогирдлари қилишмас эди. Шундан келиб чиқиб, уламолар мазкур амални Ҳаравонийнинг ижтиҳоди дейишади. Бунда у Расулуллоҳ соллаллоҳу алайҳи васалламнинг «Қул ҳуваллооҳу аҳад» Қуръоннинг учдан бирига тўғри келади», деган ҳадисларига таяниб, хатми Қуръондаги камчиликларга бадал бўлади, деган ниятни қилган. Бу амал Ҳаравонийнинг илмий маконати ва тарғиби сабабли мусулмонлар ўртасида, хусусан ҳанафийлар орасида кенг тарқалиб кетган. Чунки, Қозий Ҳаравоний ҳақида ўз замондошлари «Кўфада Ибн Масъуд розияллоҳу анҳудан кейин Қозий Ҳаравонийгача ундан фақиҳ одам бўлмаган», дейишар эди.Аммо хатми сағирни бошқа ўринларда, хусусан мавлид йиғинларида ўқилиши "Ихлос" сурасининг мазкур фазилатидан умид қилинган ҳолда оддий тиловат маъносида бўлади. Энди хатми сағирда такбир айтилишига келсак, бу ҳам суннатда келган амал ҳисобланади. Абул Ало Ҳамадоний имом Биззийдан ривоят қилишча, Пайғамбаримиз соллаллоҳу алайҳи васалламга бир муддат ваҳи тушмай қолди. Мушриклар дарров: "Муҳаммадни Робби тарк этиб юборибди", деб гап тарқатишди. Шунда "Зуҳо" сураси нозил бўлди. Расул алайҳиссалом бундан ўта хурсанд бўлганларидан такбир айтиб юбордилар. Кейинроқ Қуръонни хатм қилишда "Зуҳо" сурасидан ташқари, Қуръоннинг охиригача бўлган ҳар бир сура ниҳоясида Аллоҳни улуғлаш, Қуръон хатм бўлганининг хурсандчилиги учун такбир айтишни таълим бердилар. Шунинг учун, Қуръонни хатм қилувчи қориларнинг "Зуҳо" сурасидан Қуръоннинг охиригача, ҳар бир сура ниҳоясида такбир айтишлари суннат бўлди. Такбир мазкур суралардан бирини иккинчисига улаётганда айтилади ва охиргиси "Наас" сурасидан кейин айтилади, "Фотиҳа"дан сўнг айтилмайди.Имом Шофеъий: "Ким хатмда такбирни тарк қилса, бир суннатни тарк қилган бўлади", деб айтганлар. Ушбу маънодан келиб чиқиб, хатми сағир одатда Қуръонни хатм қилишда адо этилгани учун унда ҳам хатм якунланишидаги сураларда такбир айтиш жорий қилинган. Шу билан бирга, бир гуруҳ уламолар "Зуҳо" сураси ва ундан кейинги сураларни ўқишда, хатм бўлмаган тақдирда ҳам, такбир айтиш мумкин, дейишган. Такбирнинг асли шакли "Аллоҳу акбар" дейиш. Аммо имом Биззий уни ташриқ такбири кўринишида айтиш ҳам мумкин, деб айтган ва бу қироат уламолари орасида ҳам машҳур. Валлоҳу аълам.


"Мени қутқар!" - kinosanati.uz\nБу фильм 1999 йил инглиз режиссёри Марта Файнс томонидан ишланган. “Евгений Онегин”га ишланган экран версиялари орасида менга ёққани шу фильм бўлган. Бу фильмга қаергадир дуч келиб қолсам, уни диққат билан кўраман. Зерикмайман. Режиссёр фильмни “Мени қутқар” деб номласа ҳам адашмаган бўларди. Чунки фильм охирида айнан шу калит сўз Онегин тилидан айтилади.\nAйнан шу сўз орқасидаги муаммолар рус аурасини ҳам қамраб олган. Фақат буюк ёзувчи ёки режиссёр бу муаммо таҳлилига кириши мумкиндир. Севги тарихи рус жамиятида ноқонуний йўллар билан ривожланмоқчи бўлади: Онегин, Aнна Каренина. Бу ерда Aннанинг эри, Танянинг эри борлиги масаланинг ташқи тарафи. Биз айтаётган масала бошқа.\nБу кинони эринмасдан ва зерикмасдан қайта кўришимга сабаблардан бири, асардаги қаҳрамонлар ҳолати тиниқ юзага чиқиши ҳамдир. Режиссёр ҳар бир ҳолатнинг, ҳиснинг номини билади.\nШундан Онегин, Татяна ва бошқа образлар ёрқин ўйналади. Бу ерда актёрни эмас, Онегинни кўрасиз. Бу ерда актрисани эмас, Пушкин тасвирлаган Татянани кўрасиз. Шу жиҳатдан Онегинга ишланган бошқа талқиндаги фильмларни кўролмаганман. “Мени қутқар” рус жамиятидаги ҳолатдир. Инжилда айтилган ҳолатдир. Бу нарса содир бўлмайди. Шундан бу жамият ичкиликка, масалан, муккасидан кетади ва шу каби. Ҳислар, эмоциялар охиригача ўйналмайди. Маънога ёки Севгига айланмайди. Бизга Пушкин режиссёр орқали шундай дейди.\nФильмдаги энг оғир ва таниш нуқталардан бири: Онегиннинг қиш чилласида балконда ўтириши. Ички оловнинг умидсизликдан ёниши. У қутқарилмаса ҳасадга, нафратга айланиши мумкин. Бу эса бутун бир жамиятни қамраб олади. Бутун бир жамиятда айнан шу нарса содир бўлаверади. Бу санъатнинг сиридир.\nБизда ҳали севги тарихи ўйналмаган. Отабек антиқаҳрамон, деярли барча замонавий ўзбек-хонтахта номидаги фильмлар ушбу антиқаҳрамондан озиқланади. Отабек ўзидаги тирикликка қулоқ солмайди, атрофга қулоқ солади: “ота-онам нима дер экан”.\nШундан хонтахта фильмлардаги гўё севги можаролари ҳайвоний тус олади. У ерда Бошқа нарса йўқ, яъни қувиб, хаёл билан етиб бўлмайдиган ҳеч нарсанинг сифатлари йўқ. Кадр ортида шу нарса туриш керак эди. Тириклик йўқ. Ўзбек насрида, киносида ҳали бу муаммо ўйналмаган. Улар тирикликни, қонуниятни суриб қўйишади. Шундан жозиба йўқ, ҳаё йўқ. Сир йўқ. Ва бу натуралистик фильмлардир. Яъни дидсиз, жозибасиз, сирсиз; тириклик йўқ.\nЖан Люк Годар “энг дидсиз фильмни кўриб ҳам фикр уйғониши мумкин”, дейди. Чунки у бошқа тарафдан қарайди. У фильм орқали шу жамиятда нима бўлаётганини кўради. Ва бу Санъатнинг сиридир. Ўзбек жамиятида ҳали севги тарихи ўйналмаган. У ярим йўлда, эҳтирослар, пафослар, эмоциялар шаклида қолиб кетиб, топталган. Шундан жамиятдаги барча бахтсизликлар, шундан жамиятдаги эркак ва аёлларнинг ёвузликлари. Чунки улар тирикликдан бебаҳра қолишмоқда.\nЧунки ҳисларига ном бера олишмайди. Худди математика каби бу фикр операцияси амалга ошмайди. Ўзларини ўзлари ясашади. Учинчи нарса – Ҳаёт орқали муносабатлар амалга ошмайди.\nСевги бу – ҳадядир. Ўзбек жамияти бу ҳадяни қабул қилмаган. Доим инкор қилишган, шунданми, эҳтимол, тирикликдан у узоқлаштирилган. Жамиятда ҳадя ўрнини тополмай ўз Эгасига қайтарилган ва бу Ишқ деб классик адабиётда давом этиб келмоқда. Нуқта.\nНоланнинг уйғониш ҳаракатлари ва уйқудаги пари\nКинотақриз - 18/06/2021\n"Аждарҳо келмоқда" – ҳуррият Эрон режиссёрининг муаммосидир\nВақт қисмларига сочиб юборилган "Дюнкерк"\nКинотақриз - 04/06/2021\n“Малена” инсон туйғуларини тарбиялайди\nКинотақриз - 29/04/2021\n"Сарвиқомат дилбарим": таниш туйғулар тараннуми\nКинотақриз - 21/04/2021\nКинотақриз - 20/04/2021\n"Парадизо" фильми Прустнинг "Йўқотилган вақтни излаб" асарини эслатади\nКўриш муҳим бўлган ўнта Эрон фильми\nКинотақриз - 29/03/2021


64 МПлик квадрокамера ва 48 МПлик қўшалоқ олд камерали энг арзон селфифон чиқди - Terabayt.Uz\n64 МПлик квадрокамера ва 48 МПлик қўшалоқ олд камерали энг арзон селфифон чиқди\nАввалроқ бор-йўғи 107 долларга улкан экранли ва нақ 6000 мА/соатлик аккумуляторли Smart 4 Plus смартфони тақдим этилган эди. Уни чиқарган Infinix компанияси яна битта қизиқарли моделини намойиш қилди.\nЎрта нарх тоифасига мансуб янги смартфон Infinix Zero 8 деб номланган бўлиб, ўйинбоп Helio G90T процессори базасида тайёрланган. Компания уни диагоналига 6,85 дюймлик IPS-экран билан жиҳозлаган. Унда дисплейнинг ва сенсор қатламининг янгиланиш частоталари тегишлича 90 ва 180 герцга тенг.\nZero 8 экранининг юқори чап бурчагида овал тирқиш мавжуд бўлиб, унга қўшалоқ олд камера датчиклари ўрнатилган. Бу модел ёшларга жуда маъқул келади – селфи учун унда нақ 48 мегапикселлик асосий ва яна 8 мегапикселлик қўшимча сенсорлар қўлланган.\nInfinix янги смартфонининг бош камераси борасида ҳам зиқналик қилмаган: ромб шаклидаги блокда нақ тўртта модул ва фоточақноқ чиройли тарзда жойланган. Унда асосий датчик 64 мегапикселлик Sony IMX686 модули 4K-видео ёзиб олиш хусусиятига ва тасвирни оптик барқарорлаштириш тизимига эга. Квадрокамера таркибига яна 8 мегапикселлик кенг бурчакли сенсор ҳамда ҳар бири 2 мегапикселлик яна иккита датчик ўрнатилган.\nInfinix Zero 8 тезкор хотираси 8, доимийси эса 128 гигабайтлик ҳажмга эга; яна microSD-карта слоти ҳам мавжуд. Мазкур смартфон Android 10 базасида тайёрланган Infinix X OS 7 прошивкасига эга. Қурилманинг аккумулятори 4500 мА/соатлик бўлиб, 33 ваттлик тезкор қувватлана олади. Аппаратнинг ён қиррасига бармоқ изи сканери ҳам ўрнатилган.\nУшбу смартфон Хитойда 31 августдан, 250 АҚШ долларига тенг нархда сотила бошлайди.\n#андроид смартфон #камера #нархлар #камерофон #селфифон #Infinix #Infinix Zero 8


Прокуратура Жасур Умировтың айыбы дәлиллер менен тастыйқланғанлығын айтпақта. Қалғанын суд шешеди… – Kar24.uz\nПрокуратура Жасур Умировтың айыбы дәлиллер менен тастыйқланғанлығын айтпақта. Қалғанын суд шешеди…\n05.01.2021 737 views0\nҚосықшы Жасур Умиров Самарқанд ўалаяты Каттақорған районында ер жетпеген қыздың намысына тийиўи мүмкинлиги туўралы жынаят иси судқа жиберилди. Ўалаят прокуратурасы хабарына көре, тергеў даўамында айыпланыўшының айыбы дәлиллер менен толық тастыйқланған. Сол күни үйде болған және еки еркек жынаят ҳаққында хабар бермегени ушын айыпланбақта.\nЖ.Умиров 21-декабрде қамаққа алынған. Оған 18 жасқа толмаған қыздың намысына тийиў айыбы қойылмақта. Егер оның айыбы дәлилленсе, судланыўшы 10 жылдан 15 жылға азатлықтан айырылыўы мүмкин. Бул жағын енди суд шешеди.\nХожелиде пандемия ўақтында тарыққан пуқараға 30 млн. кредит берилди


Куба ва Марокаш 37 йилдан кейин дипломатик алоқаларни тиклашди\n11:46 / 22.04.2017\nКуба ва Марокаш 37 йил аввал узилган дипломатик алоқаларни тиклашди. 21 апрель куни тегишли келишувни имзолаш маросими бўлиб ўтди.\nКубанинг БМТдаги доимий ваколатхонасида келишув остига икки давлат вакиллари Анаянси Родригес Камехо ва Умар Ҳилол имзо қўйишди.\nТАСС ахборот агентлигининг ёзишича, икки давлат ҳукумати "сиёсат, иқтисодиёт ва маданият соҳаларидаги алоқаларни дўстлик ва ҳамкорлик асосида ривожлантиришга ўзаро истакдан келиб чиқиб" алоқаларни тиклашга киришишди.\nАпрель бошида Марокаш қироли Муҳаммад VI Озодлик оролига ташриф буюрганди.\nМарокаш қироллиги Куба Ғарбий Сахара мустақиллиги учун курашган ПОЛИСАРИО фронти томонидан 1976 йилда эълон қилинган Сахара араб демократик республикасини тан олгандан кейин Кубадаги элчихонасини ёпганди. Марокаш Ғарбий Сахарани ўзининг ажралмас қисми деб ҳисоблаб келади ва унга қироллик таркибида кенг мухторият тақдим қилишгагина йўл қўяди.


Алишер Навоий номидаги киносаройда тақдимоти ўтказилган “Ота” бадиий фильмида оталик масъулияти, унинг фарзанд тарбиясидаги ўрни хусусида фикр юритилади.\nАйтиш керакки, “Ўзбеккино” миллий агентлиги ёшлар маънавиятини юксалтириш, уларнинг онгу шуурида миллий ва умуминсоний қадриятларни қарор топтиришдек олижаноб ғояларга йўғрилган қатор бадиий фильмларни юртдошларимизга намойиш этиб келаяпти.\nЧунончи, “Ота” фильмида ҳам халқимизнинг инсонпарварлик, меҳр-оқибат, беғаразлик ва эзгулик каби хислатлари тасвирга олинган.\nФильмнинг бош қаҳрамонлари — Собир ака ва унинг ўғли Муроджон. Ота узоқ муддатли айрилиқдан сўнг оиласи бағрига қайтгач, кенжа ўғлининг автоҳалокат туфайли ногирон бўлиб қолганини кўради. Юрак-бағри эзилиб, ўйга толади, вақтида жигарбандининг тарбиясига беэътибор бўлгани, ғамхўрлик кўрсата олмагани туфайли мана шундай кўргиликлар оиласи бошига тушганини англаб етади. У фарзандига ниҳоятда кераклигини ҳис қилади. Шу боис ногирон ўғлида ҳаётга муҳаббат ўтини алангалатиш учун юртимиз бўйлаб сафарга чиқади. Бири-биридан гўзал гўшаларни томоша қилиб, ўзи сингари оддий, самимий инсонлар билан суҳбатлар қуради. Уларнинг инсонпарварлиги, олижаноблигини кўриб қатъий хулосага келади: эзгулик ҳеч қачон изсиз кетмайди, у одамларнинг юрагида мангу яшайди.\n“Ўзбеккино” Миллий агентлиги буюртмаси асосида “Ўзбекфильм” киностудиясида суратга олинган “Ота” фильмининг сценарий муаллифи ва постановкачи режиссёри Ўзбекистон Республикасида хизмат кўрсатган артист Абдухалил Менгноровдир. Бош ролларни Карим Мирҳодиев, Фотиҳ Очилов каби бир қатор истеъдодли актёрлар ижро этган.\nМазкур рукндаги бошқа мақолалар: « «Камолот»чиларга автобус туҳфа қилинди\tАл-Хоразмий илмий асарлари жаҳон олимлари эътиборида »


Амир Темурнинг қабри кўчирилганини биласизми?! — KUKALDOSH.UZ\n1405 – йил 18 – феврал чоршанба куни кечаси шом билан хуфтон намози ўртасида соҳибқирон Амир Темур Кўрагон ҳаётдан абадий кўз юмади. Амир Темурнинг ўлими ҳаммадан сир тутилиб махсус безатилган аравада амир Хўжа Юсуф бошчилигида Самарқандга жўнатилади. Амир Темурнинг вафоти вақтинча сир тутилади.\nХўжа Юсуф 23 – февралда Самарқандга етказиб келади ва ўша кечасидаёқ марҳум Муҳаммад Султон Мирзо хонақоҳига дафн қилинади. 1405 – йил 18 – март душанба куни Халил Султон Мирзо ҳеч қандай қаршиликсиз Самарқандга кириб, тахтга ўтиради. Ибн Арабшоҳнинг маълумотига қараганда, соҳибқироннинг жасади Муҳаммад Султон мадрасасидаги даҳмага дафн этилган бўлиб, даҳманинг деворларига Темурнинг кийимлари ва қурол-аслаҳалари илиб қўйилган. Мазкур буюмлар қимматбаҳо тошлар ва олтин билан безатилган бўлиб, бу маъданларнинг энг кичик бир бўлаги бир вилоятнинг бир йиллик хирожига тенг келарди. Мақбара ичига катта-катта олтин қандиллар ўрнатилган бўлиб, улардан бирининг оғирлиги 4000 мисқолга тенг эди. Мақбара саҳнига ипак гиламлар тўшалган. Соҳибқироннинг жасади эса шерозли моҳир уста тарафидан ясалган пўлат тобутга солиниб, дафн этилган.\nОрадан тўрт йил ўтгач, 1409 – йил май ойида Амир Темурнинг тўртинчи ўғли Шоҳруҳ Мирзо Халил Султон Мирзодан Самарқанд тахтини тортиб олгач, Муҳаммад Султон хонақоҳига келиб, отаси Амир Темурнинг қабрини зиёрат қилади. Шариат тартибларига қаттиқ риоя қилувчи Шоҳруҳ Мирзо мақбарадаги шариат қонун-қоидаларига зид келадиган ишларни, маросимларни ман этади, шу жумладан Амир Темурнинг кийимлари, қурол-аслаҳалари ва барча қимматбаҳо безакларни хазинага қайтаради. Шунингдек, Амир Темур ва Муҳаммад Султон Мирзо жасадларини мадраса хонақоҳидан кўчириб, пўлат тобут ўрнига ёғоч тобутга солиб, ҳозирги Гўри Амир мақбарасига дафн эттиради.\n1941 – йилда Гўри Амир мақбарасида Амир Темур ва унинг набираси Муҳаммад Султон Мирзонинг қабрлари очиб текширилганида, ҳар икки жасадни ҳам арча ёғочидан ясалган тобутга солиб дафн этилганлиги маълум бўлади.\n“Темурийлар шажараси” китоби асосида 2 Б гуруҳ талабаси Содиқов Бобур тайёрлади.


Обама Сурияга Путинни “таклиф” қилишда айбланди\n16:01 / 09.10.2015\nАҚШ президентлигига номзод Крис Кристи амалдаги давлат раҳбари Барак Обамани Россия президентини Сурияга “таклиф” қилишда ҳамда унинг зиммасига ИШИД муаммосини юклаб қўйишда айблади. Бу ҳақда The Washington Examiner нашри ёзмоқда.\nКристининг сўзларига қараганда, Обама “муаммони ҳал қилиш учун ҳеч нарса қилмади”.\n“У Путинни Сурияга таклиф қилди, бу иш қизил чизиқ чизилганида амалга оширилган эди”, - деди Нью-Жерси штати губернатори.\n“У Путинни Асадни кимёвий қурол қўлламасликка кўндира оладиган рақиб сифатида таклиф қилди. Россия ва Сурия билан бўлган нарсаларга Обама ва давлат котиби Ҳиллари Клинтон айбдор”, - қўшимча қилди сиёсатчи.


ХОРАЗМ ВИЛОЯТИДА ЁШЛАР БИЛАН МАҲОРАТ ДАРСЛАРИ! 18.11.2017 04:55\nТуркманистонда Ўзбекистон маданияти кунларини ўтказиб қайтган Ўзбекистон делегацияси 16 ноябрь куни Хоразм вилоятига ташриф буюришди. Ташриф давомида делегация аъзолари гуруҳларга бўлиниб вилоятнинг санъат масканларидан Урганч санъат коллежида, 1-2-3-11-сонли болалар мусиқа ва санъат мактабларида бўлиб, маҳорат дарсларини ўтказишди.\nУюшмаган ёшлар билан "Амир Темур" номидаги маданият ва истироҳат боғида қад ростлаган "Ёшлар ижод маркази" биносида маҳорат дарсларини давом эттирилди.\nМаҳорат дарсларида Ўзбекистон ва Қорақалпоғистон халқ артисти Озодбек Назарбеков бошчилигидаги Ўзбекистон Халқ артистлари, Ўзбекистонда хизмат кўрсатган артистлар, Ўзбекистонда хизмат кўрсатган маданият ходимлари, Ёзувчилар уюшмаси аъзолари, кинорежиссёр, рассом, фотомухбир, хонандалар, созанда ва раққосалар иштирок этишди.\nМаҳорат дарслари Хоразм ёшларини ўзларига бўлган ишончини янада мустаҳкамлаб, Ватанга, оилага, шу билан биргаликда санъатга бўлган меҳрини ошириши шубҳасиз.\nМеҳмонлар "Ёшлар ижод маркази" биносида яаратилган шароитлар билан танишишди.\n"Ёшлар ижод маркази" биносида яратилган кутубхона, шахмат, шашка ва имконияти чекланган ёшларнинг ақлан, маданият ва санъатга бўлган мухаббатини янада ривожланиши учун махсус жихозланган тўгаракларнинг мавжудлиги, йиғилган меҳмонларни қувонтирди.\nЁшлар томонидан бу каби тадбирларнинг доимий тарзда ўтказиб туриш таклифи берилди.\nУчрашувлар сўнгида, меҳмонлар вилоятнинг диққатга сазовор жойларида саёҳат қилишди.\nХоразмдаги маҳорат дарслари санъаткорлар учун ҳам, ёшлар учун ҳам унутилмас таассуротларга бой бўлди.


Алкоголизм ҳақида 5 та факт - Yoshlar.com\nАлкоголизм ҳақида 5 та факт\nИчкилик – эркак билан аёлни бирлаштирадиган, аммо эр ва хотинни ажраштирадиган балодир.\nИчкиликбозлик, бошқача қилиб айтганда алкоголизмга чалинган инсоннинг ҳаёт тарзи соғлом турмуш тарзига амалг қиладиган инсонларникидан тубдан фарқ қилади. Маълумотларга кўра, спиртли ичимликларга ружу қўйганларнинг 85 фоизи бу зарарли одатдан халос бўла олишмайди. 7 фоизи бир неча бор даволаниб, яна ичишни бошлайди, 8 фоизигина даволаниб, бошқалар каби соғлом турмуш тарзига риоя қилар экан. Айтиш керакки, ичкиликбозлик тузалишда ирода, куч, сабр талаб этадиган ва инсонни ўзи билмаган ҳолда жарлик ёқасига олиб келадиган иллатлардан биридир.\nЭътиборингизга ичкилик ҳақидаги 5 та маълумотни тақдим этамиз. Улар жуда қизиқ, аммо ортидаги ҳақиқат жуда аччиқ.\n1. Ичкиликбозлик кишининг дастлаб ўзини ҳеч бир спиртли ичимликдан тия олмаслиги, ҳар қандай вазият ва сабаб билан ҳам ичаверишга интилиш, одатланиш билан бошланади.\n2. “Одат” тусига кира бошлаган ҳолат аста-секинлик билан “меъёр”дан оша бошлайди. Ичиш учун сабаблар янада оддийлашади. Маош берилган кун, кўчада дўсти билан учрашиб қолгани, кичик нарсаларга асабийлашгани, уйдаги бирор жиҳознинг бузилиб қолиши, қўшнининг фарзандли бўлгани каби баҳоналар пайдо бўлади. Агар айни жараёнда инсон ўзида куч топиб, ирода билан ўзини тўхтата олмаса, 2-3 йил ичида ичкилик ичиш сурункали тус олади ва инсон сурункали ичкиликбозлик касаллилига чалинади.\n3. Сурункали ичкиликбозликнинг I-даражасининг дастлабки белгилари шундан иборатки, инсон ичкиликни доимий равишда ича бошлайди. Эндиликда спиртли ичимликка пиво каби бошқа ичимликлар қўшиб ичиладиган бўлади. Бунинг оқибатида киши ён-атрофидагиларга бироз олдин нима дегани, ўтирган жойига қандай қилиб келиб қолгани, қайси йўлдан келгани кабиларни эслай олмай қолади. Хотира сусаяди. Ичкилик ичганда қайт қилиш рефлекси йўқолади.\n4. II-даражали сурункали ичкиликбозликда спиртли ичимлик ичиш вақти қисқаради. Яъни бемор эрталаб, пешинда, кечқурун тўхтовсиз спиртли ичимлик ичади. Иштаҳа йўқолади, овқат ейиш миқдори камаяди. Бу ҳолатда баъзилар пивога спиртли ичимликни аралаштириб, кунига бир неча марта ичишади. II-даражали сурункали ичкиликбозлик 3-6 йилгача тўхтовсиз давом этса, III-даражага ўтади.\n5. III-даражали сурункали ичкиликбозликда инсоннинг ҳаётий фаолияти ҳар томонлама сустлашади. Руҳий карахтлик, асабийлик, жисмоний толиқиш, иммунитетнинг пасайиши, турли касалликларнинг юзага чиқиши, ички органлар фолиятидаги салбий ўзгаришлар, тафаккурнинг ёмонлашиши, энцефалопатия (мия ичида ўзгариш содир бўлади ва унинг фаолияти бузилиши), деградация (кишининг шахс сифатида ўзгариши) кабилар кузатилади.\nКомментарии (1) | Добавить: 31.05.2016\n1. Shaxboz_95 (01.06.2016 18:57)


05/Октабрь/2021 Ўсиш нуқтаси\nЖиззахда заъфарон гуллади, Италиядан яна 20 миллион дона заъфарон туганакпиёзбоши юкланган юк машиналари Ўзбекистон сари йўлга чиқди\nТОШКЕНТ, 5 октябрь. /“Дунё” АА/. Ўтган йил мамлакатимизнинг Италиядаги элчихонаси кўмагида “BMB Trade Group” компанияси Жиззах вилоятида заъфарон етиштириш ва қайта ишлаш бўйича йирик инвестициявий лойиҳа ижросига киришганди. Бахмал туманида заъфарон туганакпиёзбошлари ерга қадалиб, мамлакатимиз қишлоқ хўжалиги соҳасида янги тажрибага қўл урилган эди.\nЖорий йил заъфарондан олинган дастлабки ҳосил Европа мамлакатларига экспорт қилина бошланди.\nШу кунларда бу ноёб ўсимлик Бахмал далаларида гулга кирди. Жорий йил тумандаги заъфарон плантацияларини кенгайтиришга қарор қилинди. Айни мақсадда Италиянинг Брешиа шаҳридан 20 миллионта заъфарон туганакпиёзбоши юкланган юк машиналари Ўзбекистон сари йўлга чиқди, деб хабар қилмоқда “Дунё” АА мухбири.\nУруғлик 6 минг 800 километр масофани, яъни Евроосиёнинг Словения, Венгрия, Польша, Беларусь, Россия ва Қозоғистон каби давлатлари ҳудудини босиб ўтиб, юртимизга етиб келади.\nМазкур йирик инвестициявий лойиҳанинг аҳамияти шундаки, Жиззах вилоятида етиштирилган ҳосил энг илғор технологиялар ёрдамида қайта ишланиб, Европага экспорт қилинмоқда.\nШунингдек, лойиҳа доирасида яратилган заъфарон кластери атрофида пазандачилик, фармацевтика ва бошқа соҳаларнинг махсулотларини қайта ишлаб чиқариш учун қўшимча қувватлар барпо этилаётгани Бахмал туманида 400 нафар доимий ва 30 мингдан ортиқ мавсумий иш ўрни яратилишига хизмат қилади.\nЎзбекистон дунёдаги заъфарон етиштирилад...\nИталиядан 20 миллион дона заъфарон пиёзбошлари ортилган юк машиналари Словения, Венгрия, П...


Шўрчида «Lacetti» 8 ёшли қизни уриб юборди\nСурхондарё вилояти Шўрчи туманида 22 сентябрь куни «Lacetti» 8 ёшли қизни уриб юборди. Бу ҳақда Йўл ҳаракати хавфсизлиги бош бошқармаси матбуот хизмати хабар берди.\nМаълум бўлишича, воқеа Шўрчи тумани Совжиронбобо маҳалласи ҳудудидан ўтувчи М–41 автомобиль йўлининг 1513-километрида содир бўлган. Унда ҳайдовчи — 1983 йилда туғилган М.Э. «Lacetti» русумли автомобилида ҳаракатланаётиб, йўлни кесиб ўтаётган пиёдани уриб юборган.\nТаъкидланишича, йўл-транспорт ҳодисасида жабрланган қиз 2013 йилда туғилган М.У. бўлган. У тан жароҳати билан ҳайдовчи томонидан шифохонага олиб борилган. Мазкур ҳодиса юзасидан суриштирувлар давомида транспорт воситаси вақтинча сақлаш учун жарима майдонига жойлаштирилган.\nКиритилди: 09:27 04.10.2021. Ўқилди: 708 марта. Фикрлар сони: 0 та.


Фуқаролик жамияти – Сivil society — Гражданское общество » Муаллифларга\nМатериаллар ўзбек, рус, инглиз тилларида, қоғоз ва электрон шаклларида қабул қилинади.\nМатериал матни А4 (215×295 мм) форматдаги қоғоз варағининг бир томонида жойлашиши ва қоида тариқасида, стандарт варақ 1 қатор оралиғида («одинарный») ёзилиши лозим. Ҳар бир бет: юқоридан, пастдан, чапдан, ўнгдан 2,5 см ҳошияга эга; хатбоши 1,27 см га тенг ва бир хилда бўлиши лозим. Матнни компьютер воситасида босиб чиқаришда «Тimеs Nеw Rоmаn» 14 ўлчамли шрифтда «Мiсrоsоft Wоrd» матн редакторидан фойдаланиш тавсия қилинади. Матн муаллиф (муаллифлар) тарафидан имзоланган ҳолда қабул қилинади. Кўлами 9 бетдан (камида 0,25 б.т.) ошмаслиги керак.\nБиринчи бетнинг юқори қисмида муаллиф (муаллифлар) тўғрисида маълумотлар кўрсатилиши керак:\nфамилияси, исми ва шарифи;\nиш жойи, лавозими, илмий даражаси ва унвони; телефон рақами – уй, хизмат ёки уяли; электрон почта манзили (e-mail).\nМатериал қўйидаги таркибий қисмлардан иборат бўлиши лозим: кириш; асосий қисм; таклифлар; хулоса. Кириш қисмида қуйидагилар ёритиб берилиши керак: мавзунинг долзарблиги ва зарурати; тадқиқотнинг республика фан ривожланишининг асосий устувор йўналишларига боғлиқлиги; муаммонинг ўрганилганлик даражаси; тадқиқотнинг мақсади; тадқиқотнинг вазифалари; тадқиқотининг илмий янгилиги; тадқиқотнинг амалий натижаси; тадқиқот натижаларининг ишончлилиги; тадқиқот натижаларининг илмий ва амалий аҳамияти; тадқиқот натижаларининг жорий қилиниши ва б.\nТадқиқотнинг асосий мақсадини иложи борича аниқроқ белгилаб олиш ва гипотеза(лар)ни ифодалаш зарур. Гипотеза(лар)ни долзарблигини илмий жиҳатдан очиб бериш керак.\nМатериалда кўтарилаётган муаммо аниқ қўйилган, ишлаб чиқилган матн назарий-методологик ва услубий жиҳатдан пухта бўлиши керак.\nКўрсатилаётган манбаларнинг ишончли, муаммо, хулоса, таклиф ва тавсиялар асосланган бўлиши керак.\nМатериаллар жадваллар, чизмалар ва диаграммалар билан бойитилиши керак, келтирилган статистик ва фактологик материалларга манбалари кўрсатилган ҳаволалар келтирилиши керак (манба тўғрисида тўлиқ маълумот келтирилиши керак), киритилган иллюстрация, расм, жадвал, схема, график, белгилар аниқ ва равшан тасвирланиши, қисқартма сўзларга изоҳ берилиши керак.\nМатериал сўнгида тадқиқ қилинган муаммолар бўйича хулоса ва таклифлар берилиши зарур.\nМатериалнинг охирида фойдаланилган асосий адабиётлар рўйхати келтирилиши шарт.\nМатериалга инглиз тилида 6-10 қатордан иборат қисқача аннотация (муаллиф (муаллифлар), сарлавҳа, таянч сўзлар ва иборалар, мазмуни) тақдим этилиши зарур.\nБаён қилинган хулоса тадқиқотининг мантиқий ҳосиласи сифатида ишончли манбалар асосида аниқ ва қисқа ифодаланиши, чуқур фикр-мулоҳазалар, етарли илмий далиллар асосида исботланган бўлиши ва диссертацияга киритилиши.\nЖурналнинг доимий рукнлари:\n“Фуқаролик жамияти: назария ва амалиёт”,\n“Фуқаролик жамияти институтлари”,\n“Фуқаролик жамиятининг маънавий-маърифий асослари”,\n“Фуқаролик жамиятининг иқтисодий асослари”,\n“Фуқаролик жамияти практикуми”,\n“Демократик ислоҳотлар ва фуқаролик позицияси”,\n“Давлат ҳокимияти ва жамоатчилик назорати”,\n“Олий ўқув юртлари, академик лицей ва касб-ҳунар коллежлари талабалари учун”,\n“Конференциялар, давра суҳбатлари ва семинарлар”,\n“Ўзбекистон ва жаҳон”,\nЖурнал Ўзбекистон Республикаси Вазирлар Маҳкамаси ҳузуридаги Олий аттестация комиссиясининг докторлик диссертациялари асосий натижаларини нашр қилиш тавсия этилган илмий нашрлар рўйҳатига киритилган (тарих, социология, фалсафа, ҳуқуқшунослик).


1. Ўзбекистон Республикаси Олий Мажлиси Сенатининг еттинчи ялпи мажлиси тўғрисида ахборот\n2. Фирибгарлик учун жазо чораларига аниқлик киритилди\nЖиноят кодексига фирибгарлик учун жазога оид ўзгартишлар киритилди.\n3. Сохта авиачипталар туфайли Домодедовада 30дан зиёд йўловчи ватанига кета олмади\nБишкек ва Ўш шаҳарларига сохта авиачипта сотишда гумонланган Қирғизистон фуқароси қўлга олинган.\n4. Шавкат Мирзиёев: Ички ишлар органлари шундай ишлаши керакки, токи халқ давлатдан рози бўлсин\n5. Суд Пак Кин Хени ҳибсга олишга ордер берди\n6. Ютган одам «иш адолатли кўрилди» дейди, ютқизган одам «суд сотилибди» дейди, «асоссиз қаматди» дейди\nХалқ ибрат олсин. Оқибатидан хабардор бўлсин. Қарор, ҳукм моҳиятини судланувчига тушунтириш ҳам керак. Аммо судда кимдир ютади, кимдир ютқазади. Ютган одам «иш адолатли кўрилди» дейди, ютқизган одам «суд сотилибди» дейди, «асоссиз қаматди» дейди.\n7. Ўтган йили Наманганда фирибгарлик бўйича 689 жиноий иш кўрилди\nНаманганда фирибгарликка оид ишлар бўйича суд амалиёти ҳамда фирибгарлик жиноятининг олдини олиш самарадорлигини ошириш масалаларига бағишланган семинар бўлиб ўтди.\n8. Пора билан қўлга тушган ўқитувчига жазо тайинланди\nЖиноят ишлари бўйича Наманган шаҳар суди томонидан “Атангангузар” маҳалла фуқаролар йиғини биносида сайёр суд мажлиси ўтказилди. Унда фирибгарлик йўли орқали 2 минг АҚШ долларини олаётган пайтда ушланган Наманган санъат коллежи ўқитувчиси Оқил Маҳкамовнинг жиноят иши кўриб чиқилди.\n9. Президент: Битта бўлса ҳам жиноят бўлгани ҳаммамизни ташвишга солиши керак\n“Ҳар бир жиноятнинг илдизигача етиб бориш, жамиятда жиноятчиликка қарши курашиш иммунитетини шакллантириш керак. Акс ҳолда, жиноятнинг оқибатлари билан овора бўлиб юраверамиз. Бундай кайфият билан ишлашга йўл қўймайман”, деди Шавкат Мирзиёев.\n10. Ҳокимиятни танқид қилиб келган O'zLiDeP депутати пора билан ушланди\nХалқ депутатлари Наманган вилояти кенгаши депутати, Тадбиркорлар ва ишбилармонлар ҳаракати Ўзбекистон либерал демократик партияси аъзоси Олимжон Тўхтаназаров пора олаётган вақтда қўлга тушди.\n11. Мингбулоқлик фирибгар 10 минг доллар билан қўлга тушди\nНаманган вилоятининг Мингбулоқ туманидаги “Шуҳрат Абдулқосимович” фермер хўжалиги иш юритувчиси Х.М. катта миқдордаги маблағни қўлга киритиш илинжида фирибгарлик қилаётган пайтда қўлга олинди.


“Ювентус” қизиқаётган марказий ҳужумчилар: Жиру, Шомуродов... - Zamin.uz\n23:55 / 11.01.2021\n“Ювентус” қизиқаётган марказий ҳужумчилар: Жиру, Шомуродов...\nСўнгги вақт, туринликларнинг ҳужум чизиғида муаммолар юзага келаётгани ҳеч кимга сир эмас. Жумладан, Альваро Мората яқинда жароҳатидан тузалиб, сафга қайтди ва кеча ўтган “Сассуоло”га (3:1) қарши учрашувнинг сўнгги дақиқаларида захирадан майдон тушди ҳамда формасига қайтиб олиши учун бироз вақт керак бўлади.\nПауло Дибала эса ушбу ўйинда жароҳат олиб, Андреа Пирло учун олдинги чизиқда навбатдаги бош оғриғини юзага келтирди.\nЯна бир ҳужумчи Федерико Бернардески тўхталадиган бўлсак, 26 ёшли италиялик сўнгги бор “Юве” сафида ўтган мавсум июль ойида “Сампдория”га (2:0) қарши баҳсда гол урганди.\nФедерико Кьеза – позиция бўйича қанот вингери ва форвард бўлиб ҳам ўйнай олади. Бироқ, Пирло Кьезани асосан, ҳужумкор ярим ҳимоячи сифатида майдонга туширмоқда.\nТуринликлар сафида жорий мавсум энг стабил ўйнаётган футболчи эса ҳозирча Криштиану Роналду бўлиб турибди. Бироқ, унга олдинда тандем бўла оладиган шерик етишмаётгандек.\nОАВ сўнгги хабарларига кўра, “Ювентус” марказий ҳужумчи изламоқда ва бир қатор номзодларни кўриб чиқмоқда. Италия гранди қишки трансфер бозоридаёқ улардан бирини ўз сафига қўшиб олишни режалаштирмоқда.\nОливье Жиру – номзодлар ичида асосий фаворит\nАндреа Пирло интервьюларининг бирида Жируни ўз жамоасида кўришни истаётганини айтганди. “Ювентус” франциялик учун “Челси”га 3 млн евро таклиф этмоқчи ва унга 1,5 йил учун 3 млн евро тўламоқчи. 34 ёшли Жиру ўтган трансфер ойнасида “Юве” билан келишиб қўйгани ҳақидаги хабарлар тарқалганди.\nУнинг жорий мавсум клубдаги статистикаси:\n14 та ўйин, 8 та гол\nГрациано Пелле – Хитойдаги саргузаштлари якунланди\n“Шаньдун Лунэн”ни эркин агент сифатида тарк этган Пелле яна Европага қайтмоқчи. Унга Осиё жамоаларидан ҳам қизиқиш бор. 35 ёшли италиялик А Серия ҳавосини олган ва бир қатор жамоалар ("Лечче", "Парма", "Сампдория"...) сафида ўйнаган. Ҳозирда унга “Ювентус” ва “Интер”да таклифлар борлиги айтилмоқда.\nПелленинг 2020 йилдаги статистикаси:\n22 та ўйин, 9 гол, 2 пас\nФернандо Льоренте – “Ювентус”нинг собиқ аъзоси\nЛьоренте 2013-2015 йиллар “Кекса сеньора” шарафини ҳимоя қилган ва фаолиятини ёмон ўтказмаганди. Унинг ҳозирги жамоаси “Наполи”даги иштироки эса кўнгилдагидек эмас. 35 ёшли форвард жорий мавсум неаполликлар сафида атиги 3 та ўйин (барчасида захирадан тушди) ўтказди ва самарали натижа кўрсатолмади. Умуман, Фернандо сўнгги бор рақиб дарвозасини 2019 йил (!) декабрида “Болонья”га (1:2) қарши ўйинда ишғол этганди. Уни жароҳатлар “синдирди”, десак адашмаган бўламиз.\nЭлдор Шомуродов – Италиядаги янги ном ва юқоридагиларга нисбатан анча ёшроғи\nОхирги ўйинларда “Женоа”нинг энг фойдали футболчиларидан бири. Шу сабаб, “Ювентус” бош директори Фабио Паратичи ҳам Элдор қизиқиб қолгани ҳақида Италиянинг нуфузли нашрлари хабар тарқатди. "Ювентус"да молиявий аҳвол ижобий бўлмагани сабаб клуб Шомуродовни ижарага олишни режалаштирмоқда. Генуяликлар президенти Энрико Презиоси эса Шомуродовни камида мавсум охиригача қўйиб юбормоқчи эмаслигини билдирганди. Қайд этиш жоиз, “Женоа”ни 13 январ куни айнан “Ювентус”га қарши Кубок доирасидаги баҳс кутмоқда. Ким билади, балки, 25 ёшли ўзбекистонлик ушбу учрашувда ҳам ўзини кўрсатиб, “Юве”нинг қизиқиши янада ортишига сабаб бўлар…\nЭлдорнинг жорий мавсумдаги статистикаси:\n12 ўйин, 2 гол, 2 пас ("Женоа"да), 9 ўйин, 1 гол ("Ростов"да)\nШунингдек, Турин суперклуби шорт-листидан Одсонн Эдуар (“Селтик”) ҳамда Аркадиуш Милик (“Наполи”) ўрин олгани айтилганди. Милик жароҳати туфайли ўтган йилнинг ноябридан буён майдонга тушмаётганини эслатиб ўтиш жоиз.\nP.S. "Ювентус" кимни танлайди деб ўйлайсиз?\n23-09-2020, 22:50, Спорт\nПирло: “Роналдуда ҳаммаси жойида, аммо менга яна бир ҳужумчи керак”\n13-09-2020, 22:53, Спорт\nПирло Роналду бўйича кутилмаган қарорга келди\n26-08-2020, 20:30, Спорт\nАндреа Пирло «Ювентус» бош мураббийи қилиб тайинланди\n8-08-2020, 23:53, Спорт\nДибала туфайли “Ювентус”дан тўрт футболчи кетади\n11-06-2020, 13:33, Спорт\n24-10-2018, 07:52, Спорт


Президент кўчат ўтқазди, бизда эса раҳбарлар мевали дарахтни кесишмоқда… — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Президент кўчат ўтқазди, бизда эса раҳбарлар мевали дарахтни кесишмоқда...\n0 1 336 2 minutes read\nШавкат Миромонович Мирзиёев қайси лавозимда ишламасин, халқнинг дастурхони тўкин бўлиши учун жон куйдирганини ҳаммамиз биламиз. У киши халқимиз томонидан Президент этиб сайлангач янада ғайрат билан ишлаб, янги боғлар яратишга, халқимизнинг дастурхони тўкин бўлишга катта ҳисса қўшиб, деҳқонларимиз учун ташқи бозорлар эшигини ҳам очиб берди. Энди деҳқон чет элларга ўзи етиштирган мева-сабзавот маҳсулотларини бемалол сотиши мумкин.\nПрезидентимиз пахта майдонларини қисқартириб, боғ ва полиз экинлари майдонларини кўпайтириш учун алоҳида кўрсатма берди.\nЎзбекистон Республикаси Вазирлар Маҳкамасининг 2016 йил 1 ноябрдаги «Сурхондарё вилоятида қишлоқ хўжалиги экин майдонлари таркибини такомиллаштириш чора-тадбирлари тўғрисида» 378-сонли қарори, 2016 йил 9 ноябрдаги «Сурхондарё вилоятида деҳқон хўжаликларининг имкониятларидан самарали фойдаланишга доир қўшимча чора-тадбирлар тўғрисида» 382-сонли қарорларида полиз экинлари ва боғдорчиликни ривожлантириш назарда тутилган. Шунингдек эски, самарасиз боғларни кесиш, интенсив боғларни кўпайтириш, пахта майдонларининг мақбуллаштирилиши, ҳамда пахтадан бўшаган ер майдонларига мева-сабзавот экинларини жойлаштириш тартиби аниқ ва равшан кўрсатилган.\nСурхондарё вилояти Шўрчи туманида 2017 йил пахта майдонларидан бўшаган 1100 га ер майдонининг 700 га ер майдонига полиз маҳсулотлари, 200 га ер майдонига картошка, 100 га ер майдонига озуқа экинлари экилиши ва 100 га ер майдонида интенсив боғ яратилиши белгилаб берилган.\nАммо Шўрчи туман ҳокимияти вакиллари ҳукуматнинг бу қарорини бошқача ижро этмоқда-тут плантацияларини барпо этиш мақсадида гуллаб турган боғларга кесиб ташламоқда. 2017 йил 26 март якшанба куни Шўрчи туман ҳокими ўринбосари М.Зоиров, туман Ер ресурслари ва давлат кадастри бошлиғи Ҳ.Ўрозов ва бошқа раҳбарлар иштирокида Шўрчи туман Бахтлитепа ҚФЙ «Какан» маҳалласи ҳудудидаги 10 йиллик, энди тўлиқ мевага кирган гуллаб турган олма, ўрик каби дарахтларни бензопила билан кеса бошлади. Албатта боғ эгалари бу кутилмаган ҳолатдан гангиб қолди. Кимдан ёрдам сўрашини билмай қолди. Якшанба дам олиш куни, давлат органлари ходимлари ишламайди, туман раҳбарларининг ўзи дарахтларни кестирмоқда, шу орада 48 туп мевали дарахт кесиб ташланди.\nТалваса тушган боғ эгалари Сурхондарё вилоят ҳокими Э.Турдимовдан ёрдам сўрашди ва вилоят ҳокими аралашуви билан боғни кесиш тўхтатилди. Ушбу ҳолатни ўрганиш учун вилоят ҳокими мутахассисларга топшириқ берди, албатта мутахассислар бу ҳолатни мукаммал ўрганишади ва адолатли тўхтамга келишади, бунга ҳаммамиз ишонамиз. Аммо гуллаб турган боғни кесишдан аввал мутахассислар ва боғ эгалари иштирокида ушбу боғнинг аҳволи ўрганилса бўларди-ку. Боғни ҳар қандай вақтда кесиш мумкин, лекин мевали дарахт қовун эмаски, 4 ойда мева берса. Битта кўчат дарахт бўлиб мева бергунча қанча вақт ўтишини, қанча меҳнат талаб қилинишини боғбон билади. Биз боғбонлар билан суҳбатлашганимизда улар бу дарахтларни энди, тўлиқ ҳосилган кирганлигини ва ҳар бири камида 200-500 кг ҳосил бериши мумкинлигини афсус билан айтишди.\nТуман ҳокимияти вакиллари гуллаб турган дарахтларни кесиб ўрнига тут барглари етиштирувчи агрофирма ташкил қилинишини айтибди, шуниси қизиққи кейинги 5-6 йил давомида Шўрчи туманида ўнлаб гектар тутзорлар талон-тарож қилинди, бу тутзорлар ўрнида уй-жойлар, газ заправкалар ва бошқа объектлар пайдо бўлди. Масалан: туманнинг «Жойилма» маҳалласида 4-5 гектар тутзор яқин кунларда ҳамманинг кўз ўнгида талон-тарож қилинди\nШу кунларда Сурхондарё вилояти бозорларида 1 кг олманинг нархи 4000-4500 сўм эканлигини ҳисобга олинса ўртача 48 туп олма дарахтининг ҳар тупидан 250 кг дан олма олинганда ҳам 12 тонна олма эл дастурхонига етиб бормайди, бу эса тахминан 54 миллион сўм зарар дегани.\nБиз ушбу масалада туман Табиатни муҳофаза қилиш инспекцияси бошлиғига қўнғироқ қилганимизда у киши: «Мевали дарахтлар қишлоқ хўжалиги экинлари ҳисобланишини ва мевали дарахтларнинг кесилишига туман ҳокимияти рухсат бериши мумкинлиги» айтди.\nҚонунга ҳамма бўйсунади, гуллаб турган дарахт ҳам кимнингдир мулки ва у мулкнинг эгаси ҳам Конституцияда белгилаб қўйилган ҳуқуқлари яъни мулк дахлсизлиги ҳуқуқига эга.\nҚУМ, ШАҒАЛ, ТОШНИНГ НАРХИ НЕГА ОШДИ?\nТуман халқ таълими бўлими бошлиғи ўз ваъдасини бажарди


Тошкентда Ўзбекистоннинг уруш йилларидаги ҳаётида бағишланган кўргазма очилди\n09:48 / 09.05.2015\nТошкентнинг Bonum Factum галереясида Иккинчи Жаҳон урушида қозонилган ғалабанинг 70 йиллигига бағишланган “Баҳор кўчасида” номли кўргазма очилди. Кўргазмадан Ўзбекистон халқининг уруш йилларидаги ҳаёти акс этган архив материаллари, фотосуратлар ва газета қирқимлари ўрин олган.\n“Баҳор кўчасида – Тошкент марказидаги кўчанинг эски номидир. Уруш йилларида у ерда карантин уйи жойлашган эди. Миллатчилар томонидан забт этилган ҳудудлардан эвакуация қилинган болалар шу уйга жойлаштирилган. Сўнг улар болалар уйларига тарқатилган, ёки ўзбекистонликлар уларни фарзанд қилиб олган”, - деб маълумот берди кўргазма куратори Шаҳноза Каримбобоева РИА Новости агентлигига.\nИккинчи Жаҳон урушида Ўзбекистондан 1.5 млн киши иштирок этган, уларнинг 500 минги жангларда ҳалок бўлган. Забт этилган ҳудудлардан Ўзбекистонга 1 млн киши, шу жумладан, 200 минг етим болалар кўчирилган.


Иштихон туманида ISHONCH дўконлар тармоғининг янги филиали очилди - UzNews.uz\n27 октября, 15:08 198 0\nИштихон туманида ISHONCH дўконлар тармоғининг янги филиали очилди\nISHONCH дўконлар тармоғининг янги 40-филиали Самарқанд вилоятининг Иштихон туманида очилди.\nISHONCH - бу ўзига хос йўналишда ҳаракат қилаётган дўконлар тармоғи бўлиб, асосан филиаллари мамлакатимиз вилоятларидаги шаҳар ва туманларида очилган. Бу шаҳардан олис туманларда ҳам аҳоли яшаш даражасини юксалтириш учун яхши имконият. Зеро, компаниянинг олий мақсади қисқа вақт ичида орзуларни ҳақиқатга айлантириб, уларга эришиш учун қулайлик яратиб, компания мавжуд бўлган ҳудудларида аҳоли турмуш тарзини ривожлантириш ва юксалтиришга ўз ҳиссасини қўшишдан иборатдир.\nISHONCH дўконлар тармоғининг янги 40-филиали Самарқанд вилоятининг Иштихон туманида очилди. Дўконнинг савдо пештахталари инсон меҳнатини енгиллаштирадиган, кундалик ҳаётда қўлланиладиган маҳсулотлар билан тўлдирилган бўлиб, булар 7000 дан ортиқ маҳсулот: маиший техникалар, спорт анжомлари, мебеллар, сантехника маҳсулотлари, қурилиш материаллари ва болалар учун маҳсулотлар. Нафақадаги шахслар ва бюджет ташкилотлари ходимлари маҳсулотларни ўзлари учун қулай муддатга бўлиб тўлаш шарти билан харид қилиш имкониятига эга бўлади (3 ойдан 1 йилгача).\nЯнги филиал очилиши билан бу ерда янги иш ўринлари яратилди ва иштихонлик ёшларнинг бир қисми бу ерга ишга жойлашади. ISHONCH дўконлар тармоғида ишлаш ҳозирда нуфузли саналади, чунки ходимлар учун қулай шароитлар яратилган: форма, бепул тушлик, компания ҳисобидан ўқитиш, аҳил ва иноқ жамоа ва лавозимда ўсиш учун имкониятлар.\nКомпаниянинг муваффақият сири нимада? Ҳаммаси оддий! Ходимлар ривожланиб, вақт билан ҳамнафас бўлишга ҳаракат қиладилар, турли тадбирларда ва мусобақаларда қатнашиб келади. Ходимлар ўртасидаги ҳурматли ва ишончли муносабатлар, шунингдек, ўзаро ёрдам, бу биринчи ўринда туради. Тиришқоқлик ва қатъиятлик, мижозга эътибор ва ғамхўрлик, сифатли ва ўз вақтида кўрсатиладиган хизматлар ҳам муҳим омил ҳисобланади.\nСотиб олинган маҳсулотларни тезкор етказиб бериш, бепул ўрнатиш, 30 кун ичида маҳсулотни қайтариш имконияти, харид учун бонуслар, доимий акциялар, чегирмалар, ойлик тўловларни онлайн тўлаш имконияти, ижтимоий тармоқларда маҳсулот танлаш бўйича маслаҳатлар компания томонидан кўрсатиладиган қулай хизматлари ҳисобланади.\nБатафсил маълумот учун: +99873 515 22 22\n29 ноября, 12:43 1614 0\n27 ноября, 16:02 1407 0\n27 ноября, 19:10 1044 0


Муносабат. Расмий ўйинлар бекор бўлганидан кейин ФИФА кунларини сақлаб қолгандан не фойда / CHAMPIONAT.asia\nМуносабат. Расмий ўйинлар бекор бўлганидан кейин ФИФА кунларини сақлаб қолгандан не фойда\nТеглар : Ўзбекистон МТЖМуносабат Хайрулла ХолиқовЖЧ-2022 саралашЎФА\nОФК расмий сайти бу йил ҳисобидан миллий терма жамоалар иштирокидаги ЖЧ-2022 саралаш баҳслари кейинги йилга қолдирилганини маълум қилди.\nЯхши биласиз, Ўзбекистон миллий терма терма жамоаси 13 октябрь куни сафарда Яман, 12 ноябрь ўз майдонида Сингапур ҳамда 17 ноябрь сафарда Саудия Арабистонига қарши ЖЧ саралаш баҳсларида майдонга тушиши лозим эди. Демак, бу ўйинлар ҳам бекор бўлди.\nХалқаро даражадаги ўйинларни қолдириш орқали ОФК тўғри қарор қабул қилди. Чунки кўп жойларда ҳамон аҳоли коронавирус балосидан азият чекмоқда. Бунинг устига куз ойларига бориб халқаро рейслар тикланадими-йўқми, бир нарса дейиш қийин.\nЛекин расмий ўйинлар бекор қилингани билан ФИФА кунлари сақлаб қолинар экан, терма жамоамиз бош мураббийи Вадим Абрамов сайтимизга берган интервьюсида расмий баҳслар ўрнини ўртоқлик учрашувлари билан тўлдиришни айтиб ўтди.\nЭнди савол туғилади: ОФК расмий учрашувларни бекор қилган бир пайтда ўртоқлик ўйинларидан не фойда? Мана яқинда битта йиғин ўтказилди. Бу нима фойда берди? Ҳеч нима. Барибир расмий баҳсда бошқалар ўйнаши маълум-ку. Шу боис ҳозирги ҳолатда энг тўғри йўл бу йил ҳисобидан миллий терма жамоани бошқа йиғмаслик бўлиб қоляпти. Чунки ФИФА кунлари бўлгани билан шу кунларни Суперлига ва Кубок ўйинларига ажратган маъқул, агар ўтказилса!\nТерма жамоани эса тинч қўйиш керак. Ундан кўра, легионерларимиз ўз клубларига мослашсин, машғулот ўтказиб ўша ерда юраверсин. Уларни чақириб оворагарчилик қилгандан бирон наф кўрмаяпмиз. Абрамов ҳам яхшиси буёғига фақат "Бунёдкор"ни ўйлагани маъқул. Сентябрда Тожикистон ва Эронга қарши ўртоқлик ўйинлари бўладими? Бир нарса дейиш. Чунки ЎФА бўлади ҳам демади, йўқ ҳам демаяпти. Ҳамма вазият қандай тус олишини кутяпти. Агар имкони бўлса, бу иккита ўйинни ҳам бекор қилиш керак.\nХудо хоҳласа буёғи яхши бўлиб кетса, терма жамоани келаси йил йиғиб ҳам тайёргарлик кўрса бўлади. Чунки бу йилги йиғинлар ва октябрь-ноябрдаги ўртоқлик учрашувлари ҳеч нарса бермайди. Ундан кўра Суперлига билан Кубок ўйинларини тугатиб қўйишни ўйлаган яхши. Чунки ҳамма жойда ички чемпионатлар давом этяпти.\nАйтайлик, ОФК клубларни Қатарга йиғиб ОЧЛ баҳсларини ўтказиши мумкин, бироқ миллий терма жамоа ҳар доим ўз майдонида ва ўз мухлислари кўз ўнгида ўйнаши керак. Шуни ҳисобга олиб ҳам ОФК бир қарорга келди. Биз эса Ўзбекистон миллий терма жамоасини безовта қилмаган маъқул деб ўйлаймиз.\n12 авг 12:41:51\nUnda uji hisoblanib qo'yilgan komondirochniyni pullari mehmonhonani pullari qanday hisobdan chiqaradi\n12 авг 12:34:35\nЖим турсангчи Хайри\n12 авг 12:32:16\nАқлли ҳам кўпайиб кетди.\n12 авг 20:59:14\nАрмани Абрамов бунака ишларга устаси фаранг, буюк комбинатор!!! 90 фоиз термани асосини ташкил килмайдиган уйинчиларни йигволиб ,Узбекистон термасини йигинини утказвомман деб УФА ни пулини шилади.Манимча уйинчиларга хам ман сани термага чакирвомман деб улардан хам пулини шилади!!!\n12 авг 14:53:28\nЧемпионатни нима кераги бор\n12 авг 13:23:45\nЙиғиштирели шу футболни тўғриси.\n12 авг 12:45:22\nаралашмасаларингчи термага. лўкў нима бўлли. ўзбекистон чемпионатига лўкўдан нечта трампилин бўлди, шундан гапиринг